title: Gabriel Wilhelm Sohlberg

text: Sohlberg joutui muuttamaan Suomusjärveltä Helsinkiin työnhakuun vuonna 1868 kun perhe menetti Paavolan tilan. Hän oli oppipoikana A. F Bergmanin läkkisepänliikkeessä 1868–1873, sai kisällikirjan 1873 ja pääsi levyseppämestariksi 1876. Samana vuonna Sohlberg perusti oman peltisepänliikkeen Helsinkiin. Liikkeen tehdas sijaitsi Ullanlinnan kaupunginosassa Jääkärikatu 4:ssä ja oma myymälä Aleksanterinkatu 50:ssä. Liike teki aluksi erityisesti rakennusten peltikattoja mutta talvisin liikkeessä alettiin myös valmistaa erilaisia peltisepän tuotteita kuten paloruiskuja, sankoja, maitopystöjä, ammeita ym.


title: Gabriel Wilhelm Sohlberg

text: Sohlbergin yritys muutettiin osakeyhtiöksi 1908. Yhtiön toimitusjohtajaksi tuli G. W. Sohlbergin poika Wilhelm Aleksanteri Sohlberg (1876–1938) ja teknilliseksi johtajaksi toinen poika Toivo Sohlberg. Sohlberg itse jatkoi yhtiön hallituksen puheenjohtajana kuolemaansa saakka. Yritys on vielä nykyäänkin G. W. Sohlbergin jälkeläisten omistuksessa.


title: Gabriel Wilhelm Sohlberg

text: Sohlberg oli Helsingin kaupunginvaltuuston jäsen 1898–1903. Hän kuului "Käsityö- ja tehdasyhdistyksen valtuuskuntaan" 1884–1898 ja toimi valtuuskunnan varapuheenjohtajana 1897–1907 ja puheenjohtajana 1907–1908.


title: Gabriel Wilhelm Sohlberg

text: Sohlberg oli naimisissa kaksi kertaa:


title: Sirkku Talja

text: Sirkku Talja-Larrivoire (s. 16. toukokuuta 1936 Vuoksenranta) oli Suomen Neito 1955.


title: Sirkku Talja

text: Sirkku avioitui 1960-luvulla ranskalaisen Jean Claude Larrivoiren kanssa, jonka jälkeen hän muutti pysyvästi Ranskaan. Avioliitto päättyi eroon mutta myöhemmin hän meni naimisiin italialaisen Giulio Tamagninin kanssa.


title: Sirkku Talja

text: Sirkku Talja julkaisi 1970-luvulla ja 1980-luvun alussa kolme elämänvaiheistaan kertovaa kirjaa. Hän asuu edelleen Ranskassa ja hän on tehnyt muun muassa vapaaehtoistyötä vammaisten ja syrjäytyneiden hyväksi.


title: Sirkku Talja

text: Nimellä "Sirkku Talja-Larrivoire":


title: Bismarckin tornit

text: Bismarckin tornit ovat muistomerkkejä, joita saksalaiset pystyttivät valtakunnankanslerinsa Otto von Bismarckin (1815–1898) kunniaksi vuosina 1869–1934. Tornit olivat aikansa ilmiö: kaikkiaan torneja ja pylväitä rakennettiin 240 (joitakin valmiita rakennelmia tosin nimettiin Bismarckin kunniaksi). Näistä 240:stä 172 on säilynyt nykypäivään. Torneja pystytettiin neljälle mantereelle, Euroopan lisäksi Chileen, Kameruniin ja Papua-Uuteen-Guineaan. Nykyisin torneja on pystyssä Chilen, Itävallan, Kamerunin, Puolan, Ranskan, Saksan, Tšekin ja Venäjän alueella, minkä selittää Saksan koon pieneneminen.


title: Bismarckin tornit

text: Erikoislaatuista Bismarckin torneissa on, ettei niistä valtaosaa pystyttänyt valtio, vaan tavalliset kansalaiset (etupäässä porvarit) keräsivät varat rakentamiseen. Tämä johtui osittain siitä, että keisari Vilhelm II pakotti Bismarckin eroamaan virastaan 1890 ja yritti luoda ympärilleen omaa henkilökulttia, johon Bismarckin kunnioittaminen ei sopinut.


title: Pesäpallon B-sarja 1934

text: Vuonna 1934 Valtakunnansarjan alueiden määrä oli nostettu jo 11:een. Itä-Karjalan alue erotettiin Pohjois-Karjalasta ja entinen Savon alue jaettiin kahteen osaan. Lisäksi Keski-Pohjanmaan alueelta pääsi Kokkolan Veikot jatko-otteluihin, mutta alemestaruutta ei jaettu, koska muita joukkueita ei alueelta kilpailuun ilmoittautunut. B-sarjan mestariksi pelasi KooPee Keravalta. Sinällään harvinaista, ettei Kerava kuulunut ollenkaan aluemestareiden joukkoon, mutta sai jatkaa sarjassa HPL 2:n tilalla, koska reservijoukkueita ei loppupeleihin päästetty.Itäisen alueen loppusarja 8.-9.9. Viipurissa


title: Pesäpallon B-sarja 1934

text: Jyväskylän Kiri ja Viipurin Kisaveikot selvisivät Suursarjaan 1935.


title: Pesäpallon B-sarja 1934

text: Läntisen alueen loppusarja 15.-16.9. Tampereella


title: Pesäpallon B-sarja 1934

text: Keravan KooPee ja Tampereen Pyrintö Suursarjaan 1935.


title: Harpiinae

text: Harpiinae on päiväpetolintuihin kuuluva haukkojen alaheimo. Siihen luetaan neljä sukua, joista kuhunkin kuuluu vain yksi laji.


title: Yhdeksän lyyristä runoilijaa

text: Yhdeksän lyyristä runoilijaa (myös "yhdeksän meelistä runoilijaa") on nimitys, jota käytetään Kreikan arkaaisen kauden merkittävimmistä runoilijoista. Tällainen yhdeksän henkilöä käsittävä kaanon muodostui hellenistisenä aikana aleksandrialaisten tekstikriitikoiden parissa.


title: Yhdeksän lyyristä runoilijaa

text: Yhdeksän lyyristä runoilijaa olivat:Antiikin kreikkalaisissa lähteissä näistä runoilijoista käytetään yleensä termiä "melikos" (sanasta "melos", ”laulu”), mutta jotkut lähteet käyttävät termiä "lyrikos", joka tuli myöhemmin yleiseen käyttöön latinan kielessä ("lyricus") ja nykykielissä.


title: Yhdeksän lyyristä runoilijaa

text: Näiden runoilijoiden runous jaetaan yleensä kuorolyriikkaan ("khorōidia") ja monodiseen lyriikkaan ("monōidia"). Eräät nykytutkijat ovat kuitenkin kyseenalaistaneet tämän jaottelun. Antiikin ajalla oppineet määrittelivät lajityypin runomitan, eivät sisällön perusteella. Näin osa runoudesta, joka nykyään luettaisiin lyyriseksi, on kuitenkin jätetty pois; tällaisia runouden lajeja ovat elegia ja jambirunous.


title: Vesa Puttonen

text: Vesa Tapani Puttonen (s. 15. kesäkuuta 1966 Forssa) on suomalainen kauppatieteilijä ja Aalto-yliopiston kauppakorkeakoulun rahoituksen professori. Hän on yksi Suomen tunnetuimmista sijoittamisen ja rahoitusmarkkinoiden asiantuntijoista.


title: Vesa Puttonen

text: Puttonen vietti lapsuutensa Luvialla ja kirjoitti ylioppilaaksi Riihikedon lukiosta Porista vuonna 1985. Tohtoriksi Puttonen väitteli Vaasan yliopistossa vuonna 1993. Hän on työskennellyt Vaasan korkeakoulussa, Turun kauppakorkeakoulussa sekä Suomen Akatemiassa. Lisäksi Puttonen on toiminut myös yritysmaailman johtotehtävissä, rahastoyhtiö Conventumissa ja Helsingin pörssissä.


title: Vesa Puttonen

text: Puttonen istuu nykyisin muun muassa Orionin, Pörssisäätiön sekä Jääkiekon SM-liigan hallituksessa. Aiemmin hän on toiminut muun muassa VR-Yhtymän hallituksen puheenjohtajana.


title: Circaetinae

text: Circaetinae on haukkojen heimoon kuuluva päiväpetolintujen alaheimo.


title: Aegypiinae

text: Aegypiinae on haukkojen heimoon kuuluva päiväpetolintujen alaheimo.


title: Anacreon

text: Anacreon voi tarkoittaa seuraavia asioita:


title: Hans Fagius

text: Hans Fagius (s. 1951) on ruotsalainen urkuri. Hänet kutsuttiin Ruotsin kuninkaallisen akatemian jäseneksi vuonna 1998.


title: Hans Fagius

text: Fagius on levyttänyt muun muassa J. S. Bachin ja Felix Mendelssohnin urkutuotannot kokonaisuudessaan. Fagius kutsuttiin 1989 Tanskan kuninkaallisen akatemian urkuprofessoriksi; lisäksi hän on opettanut vuosien ajan Tukholman ja Kölnin musiikkikorkeakouluissa. Fagius pitää myös mestarikursseja ja toimii tuomarina urkukilpailuissa. Vuonna 2013 hän julkaisi albumin "The French Organ Symphony", jolla Fagius soittaa Keski-Porin kirkon urkuja.


title: Toray Pan Pacific Open

text: Toray Pan Pacific Open () on vuosittain Japanin Tokiossa pelattava naisten tennisturnaus. Turnaus järjestettiin ensimmäisen kerran vuonna 1984. Vuosina 1993–2008 se oli luokiteltu I-tason ja 2009–2013 Premier 5 -tason WTA-turnaukseksi. Vuodesta 2014 se on ollut Premier -tason WTA-turnaus. Aikaisemmin turnaus pelattiin Tokyo Metropolitan Gymnasiumissa, mutta vuodesta 2008 alkaen Ariake Coliseumissa.


title: Yagan (Australia)

text: Yagan (1795 – 11. heinäkuuta 1833) oli noongar-heimoon kuulunut australian aboriginaali, joka taisteli Australian rajaseutusodissa eurooppalaisia siirtolaisia vastaan lähellä nykyistä Perthin kaupunkia. Kun hän oli johtanut useita hyökkäyksiä siirtolaisten kimppuun, hänen kiinniotostaan elävänä tai kuolleena luvattiin palkkio. Eräs valkoinen siirtolainen ampui Yaganin vuonna 1833, hänen päänsä irrotettiin ja se lähetettiin Lontooseen. Lopulta pää haudattiin merkitsemättömään hautaan, josta se kaivettiin ylös vuonna 1997 ja palautettiin Australiaan haudattavaksi seuraavana vuonna. Yaganista tuli aboriginaalien väärinkohtelun symboli Länsi-Australian aboriginaalien keskuudessa.


title: Yagan (Australia)

text: Yagan kuului noongar-heimoon ja tarkemmin whadjuk-ryhmään, joka käsitti hänen lisäkseen noin 60 henkeä. Hän syntyi luultavasti vuonna 1795. Yaganin isä oli Midgegooroo, joka oli tuolloin whadjukien päällikkö. Eräiden historioitsijoiden mukaan Yagan oli naimisissa ja hänellä oli kaksi lasta, useimpien lähteiden mukaan hän oli kuitenkin naimaton ja perheetön. Yaganilla oli korkeasta asemasta kertovia tatuointeja ja hän oli ilmeisesti ryhmänsä johtohahmoja. Vuonna 1829 saapuivat ensimmäiset brittiläiset siirtolaiset. Parin vuoden ajan brittien ja noongarien suhteet pysyivät suhteellisen hyvinä, mutta suhteet alkoivat kiristyä siirtolaisten ryhtyessä aitaamaan noongarien maita. Metsästysmahdollisuuksien vähettyä noongarit alkoivat tappaa siirtolaisten karjaa ja varastaa jauhoja.


title: Yagan (Australia)

text: Ensimmäinen väkivaltainen yhteenotto tapahtui vuonna 1831, kun siirtolaiset väijyttivät Yaganin perheryhmään kuuluneita aboriginaaleja näiden ollessa varastamassa perunoita. Siirtolaisten avatessa tulen yksi aboriginaali sai surmansa. Aboriginaalit kostivat hyökkäämällä perunamaan omistajan tilalle, jossa joko Yagan tai Noongar tappoi tilanomistajan palvelusväkeen kuuluneen miehen keihäällään. Vuonna 1832 Yagan johti toista hyökkäystä, jossa kuoli yksi siirtolainen. Tämän jälkeen Yaganin kiinniotosta tarjottiin 20 punnan palkkio. Yagan saatiin kiinni ja hänet tuomittiin kuolemaan murhasta. Hänet pelasti eräs siirtolainen, joka puolusti häntä perustellen, että Yagan oli sotavanki ja hän vain puolusti alueitaan siirtolaisten invaasiolta. Yagan ja muutama muu aboriginaali karkotettiin Carnac-saarelle, josta he kuitenkin karkasivat samana vuonna. Hallitus ei kuitenkaan ryhtynyt kiiniottoyrityksiin.


title: Yagan (Australia)

text: Vuoden 1833 alussa muutamat siirtolaiset olivat yhteydessä Yaganiin ja onnistuivat luomaan ystävälliset suhteet tähän. Hieman myöhemmin Yagan joutui kuitenkin taas vaikeuksiin siirtolaisten kanssa, kun Yaganin johtama ryhmä yrtti varastaa jauhoja eräästä kaupasta. Kaupan omistaja ampui ryöstäjiä kohti osuen Yaganin veljeen, joka kuoli myöhemmin haavoihinsa. Yagan kosti hyökkäämällä siirtolaisten vaunuja vastaan tappaen kaksi siirtolaista, minkä jälkeen hänestä tarjottiin taas kiiniottopalkkiota. Kaksi teini-ikäistä poikaa ampui Yaganin 11. heinäkuuta 1833.


title: Yagan (Australia)

text: Kuoleman jälkeen Yaganin pää irrotettiin ja hänen selkänahkansa nyljettiin voitonmerkeiksi. Ruumis haudattiin jonkin matkan päähän ampumispaikasta. Pää lähetettiin Lontooseen antropologisiin tutkimuksiin. Pää oli ensin yksityiskokoelmissa, joista se päätyi lopulta Liverpoolin museoon vuonna 1894. Museo päätti hävittää pahasti maatuneen pään 1964 ja se haudattiin yhdessä perulaisen muumion ja mokomokain kanssa Evertonin hautausmaalle. Myöhemmin paikallinen sairaala hautasi hautapaikan päälle kuolleina syntyneitä lapsia. 1980-luvulla noongarit alkoivat vaatia päätä takaisin, mutta sen olinpaikasta ei tuolloin ollut tietoa. Pää löydettiin lopulta vuonna 1993, mutta koska haudan päälle oli tehty uusia hautoja, pään kaivamiseen ylös ei saatu lupaa ennen kuin vasta vuonna 1997. Yaganin pää haudattiin viimein Swan Valleyn muistomerkkipuistoon 10. heinäkuuta 2010.


title: Santonit

text: Santonit (Santones) olivat Galliassa asunut kelttiläinen heimo. He asuivat nykyisen Saintongen alueella ja ovat anataneet Saintesin kaupungille nimensä. Roomalaiset valloittivat santonien alueen ensimmäisellä vuosisadalla eaa.


title: Käytäntöyhteisö

text: Käytäntöyhteisö on Etienne Wengerin ja Jean Laven mukaan ryhmä ihmisiä, jotka jakavat tietyn taidon tai ammatillisen osaamisalueen. Käytäntöyhteisö voi muodostua jäsentensä yhteisen kiinnostuksen kohteen ympärille tai se voidaan luoda erityisesti tietyn aihepiirin tiedon kokoamista ja tuottamista varten. Käytäntöyhteisön jäsenyyteen liittyy olennaisesti osaamisen ja vastuun jakaminen. Käytäntöyhteisö voi toimia kasvokkain tai erilaisten viestintävälineiden avulla.


title: Käytäntöyhteisö

text: Käytäntöyhteisö rakentuu kolmesta ulottuvuudesta: 1. keskinäinen sitoutuminen, 2. yhteinen tavoite tai "hanke" (engl enterprise) sekä 3. yhteiset välineet tai resurssit.


title: Käytäntöyhteisö

text: Sitoutuminen ilmenee siten, että käytäntöyhteisön jäsenet solmivat yhteistyösuhteita keskenään ja muodostavat yhteiselle toiminnalleen normeja. Nämä siteet pitävät yhteisön sosiaalisesti koossa. Keskinäisen työskentelyn ja kommunikoinnin kautta yhteisön jäsenet saavuttavat yhteistä ymmärrystä työskentelynsä kohteesta eli "hankkeesta", muokkaavat sitä toimiessaan sen parissa. Käytäntöyhteisö synnyttää toimintansa avulla ja sitä varten yhteisiä resursseja, jotka voivat olla luonteeltaan esimerkiksi jaettuja merkityksiä, toimintatapoja ja tarinoita.


title: Käytäntöyhteisö

text: Lave ja Wenger esittelivät käytäntöyhteisö termin ensi kertaa vuonna 1991 teoksessaan Situated learning: legitimate peripheral participation. Teoksessa kuvattiin uutta erityisesti työpaikoille sopivaa oppimisen mallia, jossa oppiminen tapahtuu sosiaalisessa ympäristössä eikä niinkään strukturoidusti tietoa oppilaitosmaisesti välittämällä. Laven ja Wenger eivät tarkasti määrittele käytäntöyhteisöä teoksessaan vaan ennemminkin kuvaavat prosessin, jossa ryhmän uusi tulokas tulee ryhmän täysi valtaiseksi jäseneksi tiedon tuottamiseen osallistumisen avulla.


title: Käytäntöyhteisö

text: Wenger jatkoi ilmiön tarkastelua 1998 julkaistussa teoksessa Communities of Practice: learning, meaning and identity, jossa korostuu yhteisön identiteettiä luova voima ja jossa vankennetaan teoriaa oppimisen sosiaalisesta luonteesta.


title: Käytäntöyhteisö

text: Vuonna 2002 julkaistu Cultivating Communities of Practice (Wenger, McDermott ja Snyder) toi muutoksen käsitykseen käytäntöyhteisöistä. Tässä teoksessa yhteisöillä aletaan nähdä myös liikkeenjohdollista merkitystä pelkän oppimisen ja identiteetin rakentamisen sijaan. Se määritteleekin Käytäntöyhteisön uudelleen ryhmäksi henkilöitä joilla: "on erityinen kiinnostus tiettyyn aiheeseen ja jotka syventävät yhteistoiminnassa osaamistaan ja tietoaan aiheesta". Määritelmä alkaakin linkittää käytäntöyhteisöjä tietämyksenhallinnan työkalujen käsitteistöön.


title: Käytäntöyhteisö

text: Artikkeli Knowledge management as a doughnut: Shaping your knowledge strategy through communities of practice (Wenger, E., 2004) määrittelee  uudelleen käytäntöyhteisön rakennetta, jossa se rakentuu kolmesta piirteestä:


title: Käytäntöyhteisö

text: Aihealue (Domain): Käytäntöyhteisön luo sen jäsenille yhteinen kiinnostuksen aihealue, joka määrittelee keskeisen ratkaistavan ongelman. Käytäntöyhteisön identiteettiä ei voida määrittää ainoastaan tehtävällä, kuten joukkueelle, vaan alueena tietoutta, jota pitää tutkia ja kehittää.


title: Käytäntöyhteisö

text: Yhteisö (Community): Ihmiset, joille aihealue on olennainen, ovat vuorovaikutuksessa toistensa kanssa jakaen tietoa ja ratkaisten ongelmia, näin luoden suhteita. Suhteet muodostavat yhteenkuuluvuutta ja luovat rajan sisäpiirille ja ulkopiirille.


title: Käytäntöyhteisö

text: Harjoittaminen (Practice): Käytäntöyhteisö ei ole ainoastaan yhteisö, joka jakaa yhteisen kiinnostuksen aiheen. Käytäntöyhteisön jäsenet ovat kyiseisen yhteisön aihealueen harjoittajia, jotka omaavat tietoa, menetelmiä, työkaluja, tarinoita sekä asiakirjoja, joita jäsenet jakavat ja kehittävät yhdessä. Käytäntöyhteisö tuo yhteen jäsenet, jotka osallistuvat tekemiseen, jolloin ajan myötä jäsenet keräävät käytännön tietoutta aihealueestaan.


title: Käytäntöyhteisö

text: Lave ja Wenger havaitsivat käytäntöyhteisöjen muodostuvan luonnostaan, osaajien tavatessa toisiaan jakaakseen kokemuksia. Käytäntöyhteisöjä on havaittu monissa eri osaamisryhmissä. Yksi kuuluisimmista käytäntöyhteisöistä muodostui Xeroxin asiakaspalvelijoiden kesken, ja se kehittyi yhtiön tukemana maailmanlaajuiseksi Eureka-projektiksi. Eureka-projektin tietosisällön on arvioitu tuottaneen yhtiölle sadan miljoonan dollarin säästöt.


title: Käytäntöyhteisö

text: Autodesk Community: Suunnitteluohjelmisto yrityksen ylläpitämä yhteisö, jossa kannustetaan jakamaan kokemuksia ja olemaan yhteydessä muihin suunnittelijoihin


title: Käytäntöyhteisö

text: Linux.com Community: Linux foundationin ylläpitämä sivusto, jolla yhdistetään kehittäjiä, käyttäjiä ja administraattoreita.


title: Yrjö Niiniluoto

text: Yrjö Emil Niiniluoto (9. helmikuuta 1900 Tampere – 4. marraskuuta 1961 Johannesburg, Etelä-Afrikka) oli suomalainen toimittaja, joka toimi Helsingin Sanomien päätoimittajana vuosina 1938–1961.


title: Yrjö Niiniluoto

text: Yrjö Niiniluodon vanhemmat olivat matkaposteljooni Kaarlo Emil Niiniluoto ja Aino Lydia Grönlund. Niiniluoto sai koulussa pelkästään kiitettäviä arvosanoja ja kirjoitti ylioppilaaksi vuonna 1919. Hän opiskeli yliopistossa pääaineinaan saksaa ja englantia ja valmistui filosofian kandidaatiksi 1923. Edessä näytti olevan lupaava akateeminen ura. Varusmiespalveluksen jälkeen Niiniluoto meni kuitenkin töihin Helsingin Sanomiin, jonka palveluksessa hän työskenteli kuolemaansa saakka. Hän työskenteli lehden ulkomaanosaston toimittajana 1925–1936 ja oli 1926–1928 ulkomaankirjeenvaihtajana Kansainliiton päämajassa Genevessä sekä 1933–1936 Lontoossa. Hän oli ensimmäisiä suomalaisia päätoimisia ulkomaankirjeenvaihtajia. Vuosina 1936–1938 Niiniluoto oli lehden tavallisena artikkelitoimittajana.


title: Yrjö Niiniluoto

text: Niiniluodosta tuli Helsingin Sanomien päätoimittaja 1938, kun hänen edeltäjänsä Eljas Erkko nimitettiin Suomen ulkoministeriksi. Hän oli myös Ilta-Sanomien päätoimittajana 1938–1946. Niiniluoto ja Sanoma-yhtiön johtaja Erkko olivat luonteiltaan erilaisia, mutta heidän yhteistyönsä sujui kohtalaisesti. Niiniluodolla oli suomalaiseksi toimittajaksi poikkeuksellisen paljon kansainvälisiä yhteyksiä. Hän toimi 1927–1933 Exchange Telegraph Companyn, 1940–1941 Reutersin, 1946–1950 Dagens Nyheterin ja 1945–1957 The Timesin Suomen-kirjeenvaihtajana. Niiniluoto kuoli sydänhalvaukseen vuonna 1961 ollessaan ulkomaanmatkalla Johannesburgissa Etelä-Afrikassa.


title: Yrjö Niiniluoto

text: Niiniluoto oli vuodesta 1942 naimisissa Helsingin Sanomien kulttuuriosaston päällikön Marja Niiniluodon, o.s. Linturi kanssa. Heillä oli kolme lasta: toimittaja Maarit Niiniluoto, toimittaja Markku Niiniluoto ja Helsingin yliopiston rehtori ja kansleri Ilkka Niiniluoto.


title: Pesäpallon B-sarja 1935

text:
Vuonna 1935 Valtakunnansarjan alueiden määrä nousi jo 14:ään. Uusina Satakunnan ja Kainuun alueet, jonka lisäksi Keski-Pohjanmaallakin oli jo riittävästi joukkueita mestaruuden ratkaisemiseksi. B-sarjan mestariksi selvisi Hämeenlinnan Pallokerho.
Itäisen alueen loppusarja Kotkassa


title: Pesäpallon B-sarja 1935

text: Kotkan Into ja Siilinjärven Ponnistus selvisivät Suursarjaan 1936.


title: Pesäpallon B-sarja 1935

text: Läntisen alueen loppusarja


title: Pesäpallon B-sarja 1935

text: Hämeenlinnan Pallokerho ja Seinäjoen Maila-Jussit Suursarjaan 1936.


title: Collioure

text: Collioure () on kunta Etelä-Ranskassa Pyrénées-Orientalesin departementissa.


title: Collioure

text: Kaupunki sijaitsee Välimeren rannikolla alueella, joka kuului vanhaan Roussillonin maakuntaan. Kaupunkia leimaa hyvin voimakkaasti katalonialainen kulttuuri, ja sen tunnuslauseen on ottanut käyttöönsä paikallinen katalaanien rugbyjoukkue (USA Perpignan, Ranska): "Sempre endavant, mai morirem" ("Aina eteenpäin, emme kuole koskaan"). Michel Molyn kaupunginjohtakaudella kaupunki on ranskalaisen laulajan Maurice Chevalierin kuuluisaa laulua "Paris sera toujours Paris" siteeraten saanut toisenkin tunnuslauseen: "Collioure sera toujours Collioure" ("Collioure on aina Collioure").


title: Collioure

text: Collioure tunnetaan Ranskassa elokuussa järjestettävästä kolmipäiväisestä juhlasta, joka vetää kaupunkiin katsomaan bodégoita ja ilotulituksia kaksi kertaa niin paljon väkeä kuin kaupungissa on asukkaita.


title: Collioure

text: Seutu on viininviljelyaluetta. Collioure AOC on nimeltään täyteläinen punaviini, jota valmistetaan grenache- ja mourvedre-rypäleistä. Viiniä tuotetaan täällä yhdessä pienimmistä Ranskan AOC-viinitarhoista. Kaupungin takana olevien vuorten rinteiden terassien ikivanhat viiniviljelmät tuottavat myös pieniä auringossa kypsyneitä rypäleitä maineikkaaseen Banyuls (Banyuls AOC) -aperitiiviin ja -jälkiruokaviiniin.


title: Collioure

text: Väkiluku on viime vuosina asettunut välille 2500–2900, mutta vuosittain kaupungissa käy kymmeniätuhansia matkailijoita.


title: Collioure

text: Colliouresta tuli 1900-luvun alussa vilkas taiteilijakeskus, joka oli muodostunut fauvistitaiteilijoiden kokoontumispaikaksi. André Derain, Georges Braque, Othon Friesz, Henri Matisse, Pablo Picasso, Charles Rennie Mackintosh ja Tsuguharu Fujita ovat saaneet innoitusta Colliouren linnasta, keskiaikaisista kaduista, majakasta, joka on nykyisin kirkko nimeltään Notre-Dame-des-Anges, ja sen Välimerelle tyypillisestä lahdesta. Colliouren hautausmaalle on haudattu espanjalainen runoilija Antonio Machado, joka pakeni tänne Fancon joukkojen edetessä Espanjan sisällissodan loppuvaiheissa 1939.


title: Collioure

text:
Historiallisia romaaneja kirjoittanut brittiläinen kirjailija Patrick O'Brian asui kaupungissa vuodesta 1949 aina vuonna 2000 tapahtuneeseen kuolemaansa saakka, ja hänen romaaninsa "The Catalans" kuvaa havainnollisesti elämää Colliouressa ennen suuria muutoksia. Hän myös kirjoitti elämäkerran Picassosta, jonka hän tunsi. O'Brian ja hänen vaimonsa Mary on myös haudattu kaupungin hautausmaalle.
Kaksikymmentä Matissen ja Derainin teosten jäljennöstä on esillä juuri sillä samalla paikalla, missä nuo kaksi fauvismin mestaria 1900-luvun alussa maalasivat alkuperäiset teokset.


title: Collioure

text: Collioure on mainitaan vuoteen 673 ajoitetussa Julien de Tolèden tekstissä muodossa "castrum Caucoliberi". Ravennan kosmografiassa 600-luvulta se mainitaan muodossa "Caucho liberi", ja sen mukaan se olisi peräisin 400-lukua edeltäneeltä ajalta.


title: Collioure

text: Collioure jakautui aiemmin kahdeksi kyläksi, joita erotti Douy-joki. Vanha kaupunki joen eteläpuolella oli "Port d'Avall", nykyisin Le Faubourg, ja ylävirtaan oli satama "Port d'Amunt", nykyisin La Ville. Maréchal de la Meillerayein ranskalaiset joukot valtasivat Colliouren 1642. Vuosikymmen myöhemmin kaupunki antautui Pyreneiden rauhansopimuksella 1659 virallisesti Ranskan valtaan. Kaupungin strategisen merkityksen vuoksi sotilasinsinööri Vauban korjasi Ludvig XIV:n aikana Château Royal de Colliouren linnoitukset ja Fort Saint-Elmen linnakkeen. Silti Espanjan joukot piirittivät Colliouren ensimmäisessä vallankumoussodassa vuonna 1793, mikä oli Espanjan viimeinen yritys saada kaupunki haltuunsa. Saarron mursi vuoden kuluttua kenraali Jacques François Dugommier.


title: Hautausmaan poika

text: Hautausmaan poika () on Neil Gaimanin vuonna 2008 ilmestynyt lasten fantasiaromaani. Teoksen on kuvittanut Dave McKean. Inka Parpolan suomennos ilmestyi vuonna 2009 Otavan kustantamana.


title: Hautausmaan poika

text: Romaani sai vuonna 2009 Carnegie-mitalin, parhaan romaanin Hugo-palkinnon ja Newbery-mitalin.


title: Hautausmaan poika

text: Teos kertoo orvoksi jäävästä pikkupojasta, jonka hautausmaalla asuva aavepariskunta ottaa suojiinsa. Pojan varttumista seurataan noin 15-vuotiaaksi saakka. Kirjan teemana onkin pojan kasvutarina.


title: Hautausmaan poika

text: "Tähtivaeltaja"-lehden arvostelussa Toni Jerrman piti teosta erinomaisena ja sen lähtökohtia nerokkaina, vaikka teos ei hänen mielestään ylläkään Gaimanin "Tähtisumua"- ja "Coraline"-romaanien tasolle. Hän pitää kuitenkin kliseisenä kirjaan ujutettua ennustusta sekä hyvän ja pahan taistelua.


title: Hautausmaan poika

text: Myöskään "Savon Sanomien" arvostelija Riku Ylösen mukaan kirja ei yllä Gaimanin aiempien teostan tasolle. Hänen mukaansa kirjan alkupuolella on muutama onnistunut luku, mutta kokonaisuus jää ohueksi ja hahmot luonnostelmiksi. Kirja erottuu kuitenkin edukseen kielen avulla. Ylönen suosittelee teosta Gaimanin ihailijoille ja nuortenfantasian suurkuluttajille.


title: Bogorodsk

text: Bogorodsk () on kaupunki Nižni Novgorodin alueella Venäjällä. Se sijaitsee Meštšoran alangolla 43 kilometriä Nižni Novgorodista lounaaseen. Kaupunki on Bogorodskin piirin keskus. Sen kautta kulkee Nižni Novgorodin ja Muromin välinen maantie. Asukkaita on 36 000 henkeä (vuonna 2010).


title: Bogorodsk

text: Novgorodilaisten uudisasukkaiden perustama Bogorodsk tunnettiin 1500-luvulta lähtien nahkateollisuuden keskuksena. Kaupunginoikeudet se sai vuonna 1923. Nykyään se on maatalousalueen keskus, jossa on edelleen myös nahka- ja jalkineteollisuutta.


title: Solid Gold Sweet

text: Solid Gold Sweet on Sweet-yhtyeen vuonna 1998 julkaistu kahden CD-levyn kokoelma-albumi. CD 1 sisältää vaihtoehtoisia studioversioita ja demoja, CD 2 puolestaan livemateriaalia.


title: Bor

text: Bor () on kaupunki Nižni Novgorodin alueella Venäjällä. Se sijaitsee Nižni Novgorodin vieressä Volgan toisella puolella. Kaupunki on Borin piirin keskus. Sinne johtaa Nižni Novgorodin ja Kotelnitšin väliseltä rautatieltä haarautuva sivurata (Mohovyje Goryn asema). Volgan rannalla on laivalaituri. Kaupunkiseudulla (urbaanialue) asui 122 201 ihmistä vuonna 2012.


title: Bor

text: Paikkakunta mainitaan ensimmäisen kerran 1300-luvulla. Sen asukkaat harjoittivat etupäässä tavaroiden kuljetusta. Kaupunginoikeudet Bor sai vuonna 1938. Nykyään se on Nižni Novgorodin teollinen esikaupunki, jossa on mm. lasitehdas, konepajoja ja metalliteollisuutta. Lähiseudut ovat suosittua lomanviettoaluetta.


title: Hämähäkkijumala

text: Hämähäkkijumala () on Neil Gaimanin vuonna 2005 ilmestynyt fantasiaromaani. Inka Parpolan suomennos ilmestyi vuonna 2009 Otavan kustantamana.


title: Hämähäkkijumala

text: "Hämähäkkijumala" voitti vuonna 2006 Mythopoeic-palkinnon, British Fantasy -palkinnon ja Locus-palkinnon (paras fantasiaromaani).


title: Hämähäkkijumala

text: Kirjan päähenkilö on Paksu Charlie, joka ei oikeasti ole paksu. Hänen isänsä herra Nancy vain on antanut hänelle sellaisen liikanimen, ja kun herra Nancy nimesi jotain, nimi pysyi. Yllättäen Charlien kotiovelle ilmaantuu muukalainen, joka osoittautuu hänen veljekseen. Charlie haluaisi viettää rauhallista ja turvallista elämää, mutta veljellä on toisenlaiset suunnitelmat. Charlielle selviää, ettei heidän isänsä ollutkaan kuka tahansa tavallinen mies, vaan hämähäkkijumala.


title: Hämähäkkijumala

text: Kriitikko Toni Jerrmanin mukaan teos jää harmittomana viihteenä tekijän välityöksi. Teoksen juoni sutii tyhjää eikä tarinaan tunnu löytyvän todellista sisältöä.


title: Sona Əhmədli

text: Sona Əhmədli (myös Sona Ahmadli tai Sona Ahmedli, s. 5. lokakuuta 1988) on azerbaidžanilainen naispainija, MM-mitalisti ja Euroopan mestari.


title: Sona Əhmədli

text: Pääasiassa 59 kilogramman painoluokassa kilpaileva Əhmədli paini MM-hopealle sarjassa 55 kg Herningissä 2009, jolloin hän hävisi loppuottelussa Japanin Saori Yoshidalle. Vuoden 2010 MM-kilpailuissa hän sijoittui 13:nneksi. Vuoden 2010 EM-kilpailuissa Əhmədli paini Euroopan mestariksi, ja Istanbulin MM-kilpailuissa 2011 hän saavutti pronssia. Hän oli kolmas myös Belgradin EM-kilpailuissa 2012.


title: Sona Əhmədli

text: Əhmədli on 165 cm pitkä ja hänen normaalipainonsa on 61 kg.


title: Pesäpallon B-sarja 1936

text: Vuonna 1936 Valtakunnansarjan alueiden määrä oli 16. Lahden alue erosi Kymenlaaksosta ja Pohjois-Suomi jakaantui Pohjois-Pohjanmaan ja Lapin alueiksi. B-sarjan mestariksi leivottiin Loimaan Palloilijat.Seurojen 2-joukkueet eivät enää saaneet jatkaa loppupeleihin, joten Orimattilan Oka peri LMV:n reservijoukkueen paikan.


title: Pesäpallon B-sarja 1936

text: Itäisen alueen loppusarja 19.-20.9. Jyväskylässä


title: Pesäpallon B-sarja 1936

text: Pankakoski ja Kiri nousivat Suursarjaan 1937.


title: Pesäpallon B-sarja 1936

text: Läntisen alueen loppusarja 12.-13.9. Loimaalla


title: Pesäpallon B-sarja 1936

text: Loimaa ja Kerava nousivat Suursarjaan 1937.


title: Partido Socialista

text: Partido Socialista () on portugalilainen sosiaalidemokraattinen puolue ja toinen maan pääpuolueista keskusta-oikeistolaisen Sosiaalidemokraattisen puolueen ohella. Partido Socialista perustettiin 19. huhtikuuta 1973 saksalaisessa Bad Münstereifelin kaupungissa. Puolue on Sosialistisen internationaalin ja Euroopan sosialidemokraattisen puolueen jäsen.


title: Partido Socialista

text: Partido Socialista voitti vuoden 2009 parlamenttivaalit, saaden 37 prosenttia äänistä ja 96 parlamenttipaikkaa, mutta menetti kuitenkin enemmistöaseman parlamentissa.


title: HMS Vanguard (1787)

text: HMS Vanguard oli Britannian Kuninkaallisen laivaston Arrogant-luokan 74-tykkinen kolmannen luokan linjalaiva.


title: HMS Vanguard (1787)

text: Alus tilattiin 9. joulukuuta 1779 Deptfordin telakalta, jossa sen köli laskettiin 16. lokakuuta 1782. Alus laskettiin vesille vasta 6. maaliskuuta 1787, koska maa ei ollut sodassa ja annettiin rakennusajan venyä. Aluksen rakentamis- ja varustelukustannukset olivat yhteensä 39 116 puntaa 12 shillinkiä ja 10 pennyä, josta 33 066 puntaa kului runkoon, mastoihin ja telakointiin. Loput 6 050 puntaa käytettiin takilointiin ja varustamiseen.


title: HMS Vanguard (1787)

text: Aluksen valmistamiseen käytettiin noin 4 318 kuutiometriä puuta, mistä noin 92 prosenttia oli tammea. Aluksen aseistuksena oli alakannella 28 kappaletta lyhyitä 32 naulan karronadeja, yläkannella 28 kappaletta pitkiä 18 naulan tykkejä, puoli- ja etukansilla kahdeksantoista pitkää yhdeksän naulan tykkiä. Aluksen täyslaidallinen oli 7811 naulaa rautaa.


title: HMS Vanguard (1787)

text: Vesillelaskun jälkeen alus siirrettiin 16. maaliskuuta alavirtaan Woolwichiin, jossa se neljä päivää myöhemmin telakoitiin kuparoitavaksi ja valmisteltavaksi Portsmouthiin siirtoa varten. Kuparoinnin kustannukset olivat 1331 puntaa. Alus laskettiin uudelleen vesille 4. huhtikuuta, johon mennessä oli käytetty lisävaroja 854 puntaa erilaisiin hankintoihin.


title: HMS Vanguard (1787)

text: "HMS Vanguard" lähti merelle 11. toukokuuta ja se saapui 31. toukokuuta Portsmouthiin, jossa se asetettiin reserviin aina vuoteen 1790 saakka.


title: HMS Vanguard (1787)

text: "HMS Vanguard" siirrettiin 14. kesäkuuta 1790 telakalle, jossa aluksen pohjan kuparointi tarkastettiin ja tehtiin tarpeelliset korjaukset. Alus varustettiin palvelukseen siirtoa varten, johon käytettiin varoja 4339 puntaa. Se astui 22. kesäkuuta ensimmäisen kerran palvelukseen päällikkönään Sir Andrew Hammond. Alus oli palveluksessa, kunnes sen päällikkö poisti sen palveluksesta siirtyessään "HMS Bedfordille". Se oli Portsmouthissa reservissä seuraavat kahdeksantoista kuukautta.


title: HMS Vanguard (1787)

text: Ainoastaan kaksikymmentä päivää sodanjulistuksen jälkeen 21. helmikuuta 1793 "HMS Vanguard" palasi palvelukseen päällikkönään John Stanhope. Aluksen miehistön kerääminen aloitettiin ja aluksen pääsyä telakalle nopeutettiin. Se sijoitettiin telakalle 26. huhtikuuta, jossa sen pohja todettiin lähes uudenveroiseksi. Alus palasi telakalta jo seuraavana päivänä ja se siirrettiin varustettavaksi. Täydennyksiin ja korjauksiin kului kaikkiaan 2284 puntaa runkoon ja mastoihin ja 3875 puntaa takilaan ja varastoihin.


title: HMS Vanguard (1787)

text: "HMS Vanguard" siirtyi 18. kesäkuuta satama-alueelta ankkuriin Spitheadiin odottamaan käskyjä. Alus palveli aluksi Kanaalin alueella, josta se palasi syksyllä Spitheadiin. Aluksen päällikön sijaisena palveli loman ajan 17. joulukuuta -15. tammikuuta 1794 Isaac Schomberg.


title: HMS Vanguard (1787)

text: "HMS Vanguard" määrättiin sodan puhjetessa toukokuussa 1803 Länsi-Intiaan. Perille saavuttuaan alus purjehti yhdessä "HMS Cumberlandin" kanssa San Domingon edustalla valvoen Cap Françoisin sataman saartoa.


title: HMS Vanguard (1787)

text: "HMS Vanguard" havaitsi 30. kesäkuuta Ranskan laivaston 40-tykkisen fregatin "Creolen" matkalla St. Nicholas Moleen. Alus yhdessä "HMS Cumberlandin" kanssa aloittivat takaa-ajon estääkseen ranskalaisaluksen pääsyn Tortugan saaristoon. Ranskalaiskapteeni J. LeBastard antautui muutaman laukauksen jälkeen. Valtausmiehistöjen noustessa alukseen todettiin ranskalaisaluksen miehistössä ja sen mukana olleiden 500 sotilaan kärsivän keltakuumeesta, mikä selvitti heikon taistelutahdon. Laivasto lunasti vallatun aluksen, mutta se upposi matkalla Englantiin.


title: HMS Vanguard (1787)

text: "HMS Vanguard", "HMS Bellerophon", "HMS Theseus", "HMS Aeolus" ja "HMS Tartar" ajoivat 25. heinäkuuta takaa Ranskan laivaston fregattia "Dusquesneä". Takaa-ajajat valtasivat aluksen pienen taistelun jälkeen, jolloin yksi mies sai surmansa ja toinen haavoittui "HMS Vanguardilla". Alus valtasi 4. syyskuuta "Papillonin" St. Marcin edustalla.


title: HMS Vanguard (1787)

text: "HMS Vanguard" määrättiin joulukuussa liittymään John Blighin osastoon saartamaan San Domingoa. Aluksen puuttuminen ei kuitenkaan estänyt Blighin toimia ja sen siirto tuli tarpeettomaksi saaren valtauksen jälkeen.


title: HMS Vanguard (1787)

text: "HMS Vanguardin" palattua Itämereltä aluksen päällikkö poisti sen palveluksesta 14. joulukuuta 1808. Alus palasi palvelukseen 27. tammikuuta 1809 päällikkönään H. R. Gilyn, joka poisti aluksen palveluksesta 15. marraskuuta 1811 Plymouthissa.


title: HMS Vanguard (1787)

text: "HMS Vanguard" oli sijoitettuna reserviin ja se oli ankkuroituna Hamoazessa aina vuoteen 1814, jolloin se määrättiin vastaanottoalukseksi. Sodan Ranskaa vastaan loputtua 1815 alus muutettiin ruutiproomuksi. "HMS Vanguard" romutettiin 1821.


title: Kstovo

text: Kstovo () on kaupunki Nižni Novgorodin alueella Venäjällä. Se sijaitsee Volgan rannalla 29 kilometriä Nižni Novgorodista kaakkoon. Kaupunki on Kstovon piirin keskus. Sen kautta kulkee Nižni Novgorodin ja Kazanin välinen rautatie sekä Moskovan ja Kazanin välinen M7-valtatie. Asukkaita kaupungissa on 65 600 henkeä (vuonna 2005).


title: Kstovo

text: Paikkakunta on syntynyt 1300-luvulla. Kaupunginoikeudet Kstovo sai vuonna 1957. Nykyään siellä on Lukoilin omistama öljynjalostamo ja kemian tehdas.


title: Fred Adams

text: Fred C. Adams (s. 1961) on yhdysvaltalainen tutkija. Hän on erikoistunut fysikaaliseen kosmologiaan eli maailmankaikkeuden fysiikkaan ja tähtien syntyyn. Adams tunnetaan laajalti muun muassa multiversumia koskevista ajatuksistaan. Kandidaatintutkintonsa Adams hankki Iowan yliopistosta vuonna 1983. Tohtoriksi Adams väitteli Kalifornian Berkeleyn yliopistossa. Adams toimii Michiganin yliopistossa fysiikan professorina. Adams on tutkinut tähtien syntyyn liittyen muun muassa molekyylipilviä, tähtiä ympäröiviä kaasu- ja pölykiekkoja. Kosmologian puolella Adams on tutkinut galaksien pimeän aineen haloja, universumin inflaatiomaista laajenemista, magneettisia monopoleja ja monta muuta kosmologian aihetta, joista osasta tutkijat ovat hyvinkin eri mieltä.


title: Fred Adams

text: Monet tutkijat ajattelevat, että maailmankaikkeus olisi hienosäädetty, toisin sanoen elämän esiintyminen jossain kuviteltevissa maailmankaikkeudessa on riippuvainen siitä, miten tarkoin muutamat maailmankaikkeutta kuvaavat avainluvut toteutuvat kyseisessä maailmankaikkeudessa. Avainluvut määräävät muun muassa tähtien iän, planeettojen ratojen vakauden ja niin edelleen. Epäsuotuisat avainluvut saavat aikaan esimerkiksi sen, että tähdet palavat loppuun ennen kuin elämä ehtii kehittyä sitä kiertävän planeetan pinnalle. Jos maailmankaikkeus on hienosäädetty, elämän syntyminen itsestään on epätodennäköistä ilman rinnakkaisia maailmankaikkeuksia.


title: Fred Adams

text: Adamsin tutkimusten mukaan tähtiä voi esiintyä 25 %:ssa erilaisista kuviteltavissa olevista maailmankaikkeuksista. Tällöin maailmankaikkeus ei olisi ainakaan tähtien olemisen suhteen hienosäädetty.


title: Suomen Atlantti-Seuran Nuoret

text: Suomen Atlantti-Seuran Nuoret (SASN) on Suomen Atlantti-Seuran alle 30-vuotiaiden verkosto, joka aloitti toimintansa 2003. SASN on puoluepoliittisesti sitoutumaton, ja sen tarkoituksena on toimia turvallisuus- ja puolustuspolitiikasta kiinnostuneiden ihmisten keskustelu- ja kohtauspaikkana.


title: Suomen Atlantti-Seuran Nuoret

text: SASN järjestää tapahtumia, jakaa ajankohtaista informaatiota ja pitää yhteyksiä erilaisiin ihmisiin. SASN:n toiminnan kulmakivinä ovat keskustelutilaisuudet, vierailuluennot ja ekskursiot. Jäseneksi voi liittyä kuka tahansa aiheesta kiinnostunut alle 30-vuotias. SASN:n kansainvälinen kattojärjestö on Youth Atlantic Treaty Association (YATA).


title: Kulebaki

text: Kulebaki () on kaupunki Nižni Novgorodin alueella Venäjällä. Se sijaitsee Meštšoran alangolla 188 kilometriä Nižni Novgorodista lounaaseen. Kaupunki on Kulebakin piirin keskus. Sen kautta kulkee Muromin ja Arzamasin välinen maantie. Navašinon asemalta haarautuu kaupunkiin johtava sivurata. Asukkaita on 37 200 henkeä (vuonna 2007).


title: Kulebaki

text: Kulebakin kylä tunnetaan 1600-luvun lopulta lähtien. Vuonna 1866 paikkakunnalle perustettiin metallitehdas, josta kehittyi yksi Venäjän suurimpia. Kaupunginoikeudet Kulebaki sai vuonna 1932. Nykyään siellä on lähinnä metalli- ja elintarviketeollisuutta.


title: Ludovico Einaudi

text: Ludovico Einaudi (s. 23. marraskuuta 1955 Torino) on italialainen säveltäjä, elokuvasäveltäjä ja konserttipianisti.


title: Ludovico Einaudi

text: Einaudin musiikkia on luonnehdittu lyyriseksi, kirkkaaksi, tunteikkaaksi ja hienostuneeksi, sekä helpoksi ja yksinkertaiseksi. Hän yhdistää New Age -tyyliseen klassiseen musiikkiinsa vaikutteita jazzista, kansanmusiikista ja rockista.


title: Ludovico Einaudi

text: Ludovico Einaudi syntyi Torinossa vuonna 1955. Äiti opetti Ludovicon soittamaan pianoa jo lapsena. Einaudin isä oli kustantaja Giulio Einaudi ja isoisä Luigi Einaudi Italian presidentti 1948–1955.


title: Ludovico Einaudi

text: Einaudi opiskeli musiikkia Milanon arvostetussa Conservatorio Verdissä ja sen jälkeen säveltäjä Luciano Berion johdolla Pariisissa. Valmistuttuaan hän sai stipendin Bostonin Tanglewoodin musiikkifestivaalille. Einaudin ensimmäisissä sävellystöissä kuuluu Berion vaikutusta tonaalisuuden ja sointuvuuden lisäksi myös siinä, että kumpikin oli laaja-alainen musiikilliselta tyyliltään.


title: Ludovico Einaudi

text: Einaudin varhaiset työt olivat ISO Dance Theater -tanssiteatterille, ja ne esitettiin New Yorkin Lincoln Centerissä 1991. "Stanze" (1992) oli meditatiivista harppumusiikkia ja sai hyvän vastaanoton radiokuuntelijoilta. Einaudin menestysalbumi "Divenire" (2007) nousi Euroopan klassisen musiikin listakärkeen. Se menestyi myös populaarimusiikin listoilla ja sai Brit Awardsin vuoden albumiehdokkuuden. Albumin menestyksen myötä Einaudi konsertoi laajasti Euroopassa ja muualla maailmassa Japanista Yhdysvaltoihin.


title: Until the End

text: Until the End on Breaking Benjaminin kolmas single "Phobia" -albumilta.


title: Navašino

text: Navašino () on kaupunki Nižni Novgorodin alueella Venäjällä. Se sijaitsee Okan rannalla 158 kilometriä Nižni Novgorodista kaakkoon. Kaupunki on Navašinon piirin keskus. Sen kautta kulkee Moskovan ja Kazanin välinen rautatie. Asukkaita on 17 100 henkeä (vuonna 2006).


title: Navašino

text: Kaupunki on syntynyt vuonna 1957, jolloin lähekkäin sijainneet Mordovštšikovon ja Lipnjan taajamat yhdistettiin. Tärkein yritys on vuonna 1907 perustettu Okan telakka. Kaupungissa toimii myös rakennustarviketehdas.


title: Kissafretti

text: Kissafretti ("Bassariscus astutus") on puolikarhuihin kuuluva nisäkäs. Lajia tavataan Meksikossa ja Yhdysvaltain eteläosissa. Kissafretit ovat yöeläimiä ja yksineläjiä. Ne syövät jyrsijöitä, hyönteisiä, lintuja ja runsaasti hedelmiä. Sen vartalo on yleisväriltään harmaanruskea, ja mustavalkoraitainen häntä on ruumiin mittainen.


title: Kissafretti

text: Nisäkäsnimistölautakunta on ehdottanut lajin uudeksi suomenkieliseksi nimeksi "kakomistia".


title: Landsbygdens Folk

text: Landsbygdens Folk on Suomessa viikoittain ilmestyvä ruotsinkielinen sanomalehti. Lehteä julkaisee Svenska lantbruksproducenternas centralförbund ja levikki on noin 10 000 kappaletta. Lehti on perustettu vuonna 1947. Nykyinen päätoimittaja on Michael Godtfredsen.


title: Meredith Baxter

text: Meredith Ann Baxter (s. 21. kesäkuuta 1947 Kalifornia) on yhdysvaltalainen näyttelijä. Televisiosarjassa "Perhe on paras" hän esitti perheen äitiä Elyse Keatonia, josta roolista hän oli kaksi kertaa ehdokkaana Emmy-palkinnon saajaksi.


title: Meredith Baxter

text: Baxterilla oli toinen päärooli vuonna 1972 tehdyssä tilannekomediasarjassa "Bridget Loves Bernie". Baxter avioitui vastanäyttelijänsä David Birneyn kanssa 1974. Liitosta syntyi viisi lasta, ennen kuin se päättyi eroon 1990-luvun alkupuolella. Baxterilla on lisäksi kaksi lasta aikaisemmasta avioliitostaan.


title: Vic Morrow

text: Victor "Vic" Morrow (14. helmikuuta 1929 New York, New York – 23. heinäkuuta 1982) oli yhdysvaltalainen näyttelijä.


title: Vic Morrow

text: Toiseen maailmansotaan sijoittuvassa televisiosarjassa "Combat!" hän näytteli kersantti Chip Saundersia 1962–1967.


title: Vic Morrow

text: Morrow kuoli elokuvan "Hämärän pelottavat varjot" kuvauksissa tapahtuneessa onnettomuudessa helikopterin pudottua hänen viereensä. Onnettomuudessa kuoli myös kaksi lapsinäyttelijää. Ohjaaja John Landis sai syytteen kuolemantuottamuksesta, mutta oikeus totesi hänet syyttömäksi.


title: Vic Morrow

text: Näyttelijä Jennifer Jason Leigh on Vic Morrowin tytär.


title: Simonides Keoslainen

text: Simonides Keoslainen () (noin 556–468 eaa.) oli antiikin kreikkalainen lyyrinen runoilija. Hän oli kotoisin Keoksen saarelta.


title: Simonides Keoslainen

text: Simonides kirjoitti kuorolyriikkaa: hänen teoksiinsa kuului Olympian kisojen voittajien kunniaksi kirjoitettuja epinikion-oodeja, sekä jumalien kunniaksi kirjoitettuja lauluja, muun muassa Apollonille osoitettuja paiaaneja. Hellenistisenä aikana Simonides luettiin yhdeksi yhdeksästä lyyrisestä runoilijasta.


title: Simonides Keoslainen

text: Simonides oli Bakkhylideen, samoin yhdeksän lyyrikon joukkoon luetun runoilijan, eno.


title: Pavlovo (Nižni Novgorodin alue)

text: Pavlovo (; myös "Pavlovo-na-Oke", Па́влово-на-Оке́) on kaupunki Nižni Novgorodin alueella Venäjällä. Se sijaitsee Okan rannalla 78 kilometriä Nižni Novgorodista lounaaseen. Kaupunki on Pavlovon piirin keskus. Siellä on Nižni Novgorodin ja Arzamasin väliseltä rautatieltä Okskajan asemalla haarautuvan sivuradan pääteasema. Asukkaita kaupungissa on 62 500 henkeä (vuonna 2006).


title: Pavlovo (Nižni Novgorodin alue)

text: Pavlovon kylä tunnetaan 1500-luvun puolivälistä lähtien. 1700-luvulla se oli huomattava kaupan ja käsityöläisammattien keskus. Erityisen kuuluisa paikkakunta oli lukoista ja aseistaan. Kaupunginoikeudet Pavlovo sai vuonna 1919. Nykyään siellä on linja-autotehdas sekä kone- ja laiteteollisuutta.


title: Pavlovo (Nižni Novgorodin alue)

text: Kaupungin keskusta on säilyttänyt historiallisen asunsa. Nähtävyyksiin kuuluvat ylösnousemuksen (1778) ja taivaaseen astumisen (1795) kirkot, museona toimiva Gomolinin kauppiastalo, Šeremetjevin kreivisuvun konttorirakennus, kunnanhallituksen talo ym. Pavlovo tunnetaan myös siellä jalostetuista sitruunoista ja mandariineista. Kaupungista ovat kotoisin kemisti Aleksei Favorski ja kasvitieteilijä Nikolai Albov.


title: Timo Kiiskinen (lehtori)

text: Timo Arvo Kiiskinen on kirkkomusiikin professori Taideyliopiston Sibelius-Akatemiassa Helsingissä. Koulutukseltaan hän on musiikin tohtori. Timo Arvo Kiiskistä ei tule sekoittaa säveltäjä Timo Veli Kiiskiseen.


title: François Pierre de La Varenne

text: François Pierre de la Varenne (1618 – 1678 Dijon) oli burgundilaissyntyinen kokki, jonka teos "Le cuisinier françois" (1651) kuuluu yhä ranskalaisen keittiön perusteoksiin.


title: François Pierre de La Varenne

text: La Varenne katkaisi italialaisen perinteen, joka oli aikoinaan 1600-luvulla mullistanut keskiaikaisen ranskalaisen keittotaidon. La Varenne oli merkittävimpiä niistä ranskalaisista kokeista, jotka kirjoittivat ammattiyleisölle ja määrittelivät Ludvig XIV:n ajan ranskalaisen keittiön. Muut aikalaisteokset olivat Nicholas de Bonnefons teoksillaan "Le jardinier François" (1651) ja "Les Délices de la Campagne" (1654) sekä François Massialot teoksellaan "Le Cuisinier royal et bourgois" (1691), jota muokattiin ja nykyaikaistettiin vielä 1700-luvun puolivälissä.


title: Hollywood Undead

text: Hollywood Undead on yhdysvaltalainen rapcore-yhtye Los Angelesista, Kalifornian osavaltiosta. Heidän ensimmäinen levynsä "Swan Songs" julkaistiin vuonna 2008, DVD "Desperate Measures" vuonna 2009 ja toinen albumi "American Tragedy" vuonna 2011. Hollywood Undead julkaisi kolmannen albumin "Notes From The Underground" tammikuussa 2013. Albumi "Day Of The Dead" julkaistiin maaliskuussa 2015 ja yhtyeen 5. albumi "V" julkaistiin lokakuussa 2017. Kaikki yhtyeen jäsenet käyttävät pseudonyymejä ja omia henkilökohtaisia maskejaan, joista useimmat pohjautuvat malliltaan jääkiekkomaalivahdin maskiin. Naamareiden muotoilua ja kuviointia vaihdellaan jokaista studioalbumia varten. Tällä hetkellä Hollywood Undeadiin kuuluvat Charlie Scene, Danny, Johnny 3 Tears, Funny Man ja J-Dog, ja kiertuerumpali Matt Oloffson.


title: Hollywood Undead

text: Hollywood Undead syntyi vuonna 2005 kun Aron Erlichman (Deuce) ja Jorel Decker (J-Dog) postasivat MySpace-sivulleen kappaleen ”The Kids”, joka sai osakseen paljon positiivista palautetta. Tästä innostuneena he päättivät perustaa bändin ystäviensä kanssa. Yhtyeen ensimmäiseen kokoonpanoon kuuluivat Jeff Philips (Shady Jeff), George Ragan (Johnny 3 Tears), Jordon Terrell (Charlie Scene), Dylan Alvarez (Funny Man) ja Matthew St. Claire (Da Kurlzz). Myöhemmin Shave-lehden haastattelussa bändin perustaja J-Dog selitti, että ”kaikki, jotka olivat huoneessa sillä hetkellä ja osasivat soittaa jotakin instrumenttia kuuluivat bändiin.” Yhdeksän viikon jälkeen bändin kappaleita oli kuunneltu yli miljoona kertaa ja vuonna 2006 heidän sanottiin olevan johtava ilman levytyssopimusta kuunneltu bändi koko MySpace-yhteisössä yli kahdeksalla miljoonalla kuuntelukerralla. Myöhemmin ennen ensimmäisen albumin julkaisua Shady Jeff jätti bändin tuntemattomasta syystä. Nykyään hän kuitenkin työskentelee mekaanikkona, ja harjoittaa myös dieselautojen muuntamista kulkuneuvoiksi, jotka kulkevat vihannesöljyllä. Bändistä lähdön jälkeen Shady Jeffin huhuttiin jopa kuolleen autokolarissa, mutta oikeasti hän vain loukkaantui kyseisessä auto-onnettomuudessa.


title: Hollywood Undead

text: Ensimmäistä albumia bändi teki noin vuoden, ja seuraavat kaksi vuotta bändi etsi levy-yhtiötä, joka suostuisi julkaisemaan sen ilman sensurointia. Vuonna 2005 he solmivat sopimuksen MySpace Recordsin kanssa, mutta purkivat sen kun yhtiö ei suostunutkaan julkaisemaan albumia ilman sensurointia. Myöhemmin he solmivat sopimuksen A&M/Octane Recordsin kanssa ja julkaisivat debyyttialbuminsa "Swan Songsin" 2. syyskuuta 2008. Kesällä 2009 Hollywood Undead julkaisi Swan Songsin B-puolet iTunesin kautta. "Desperate Measures" -EP ilmestyi 10. marraskuuta 2009. Heidän toinen albuminsa "American Tragedy" äänitettiin kesäkuun ja marraskuun välissä vuonna 2010. Levy julkaistiin 5. huhtikuuta 2011, jota ennen oli jo julkaistu kolme singleä levyltä ja yksi normaali kappale. Albumilta on julkaistu myös kolme musiikkivideota; ”Hear Me Now”, ”Been To Hell” ja ”Comin’ in Hot”.


title: Hollywood Undead

text: Vuoden 2010 alussa perustajajäsen Deuce päätti lähteä yhtyeestä musiikillisten erimielisyyksien vuoksi. Asiaan kiinnitettiin huomiota kun laulaja ei ilmestynyt "Vatos Locos" -kiertueelle. Pari viikkoa kiertueen oltua käynnissä yhtyeen jäsenet pyysivätkin pitkäaikaista ystäväänsä Daniel Murilloa korvaamaan Deucen. Juuri ennen tätä Murillo oli edennyt koelaulujen läpi American Idolin yhdeksännellä tuotantokaudella, mutta päätti jättää kilpailun ja liittyä yhtyeeseen. Hän on myös yhtyeen Lorene Drive laulaja, ja bändi onkin parhaillaan tauolla hänen Hollywood Undead -projektinsa vuoksi. Murillo kulkee yhtyeessä taiteilijanimellä Danny. Myöhemmin Deuce julkaisi kappaleen "Story of a Snitch", jossa hän väittää, että hänet potkittiin ulos bändistä. Hollywood Undead ilmoitti, ettei aio ”alentua hänen tasolleen” ja päätti jättää asian huomioimatta.


title: Hollywood Undead

text: Tilanteesta ei tiedetty paljoa ennen kuin haastattelija Bryan Stars otti sen esille YouTubessa. Johnny 3 Tears ja Da Kurlzz kertoivat haastattelussa, että bändin jäsenet saivat jatkuvasti lepytellä Deucea kiertueiden aikana. ”Se oli niin hankalaa, että en usko että hänen kanssaan olisi enää tehty toista levyä”, Da Kurlzz sanoi haastattelijalle. ”Me poistuimme kumarrellen mukautuksemme eloon Deucen kanssa.” Aiheeseen hyvin kyllästynyt Johnny 3 Tears totesi: ”Hän ei vain tykännyt olla tien päällä, joten jouduimme näkemään vaivaa tehdäksemme hänen olonsa mukavaksi. Hän myös halusi kirjoittaa kaikissa kappaleissa.”


title: Hollywood Undead

text: Rock.comin haastattelija Martini Beerman haastatteli Charlie Sceneä ja J-Dogia, ja nämä selittivät viimeisimmät välirikkoon johtaneet tapahtumat. Charlie Scene sanoi: ”Hän halusi ottaa kiertueelle mukaansa henkilökohtaisen avustajan. Yhdelläkään meistä ei ole henkilökohtaista avustajaa, emme ole egomaanikkoja. Me emme tarvitse sellaisia, ja hän halusi bändin maksavan avustajalleen, ja me teimmekin niin ne neljä kuukautta. Sen jälkeen sanoimme, ettemme aio enää maksaa 800 dollaria per viikko siitä, että hänen kaverinsa pääsee mukaan kiertueelle. Kun sitten menimme lentokentälle lähteäksemme seuraavalle kiertueelle, hän ei tullut paikalle. Mietimme, että mitä vittua me nyt teemme. Soitimme hänelle eikä hän vastannut. Joten ensimmäisten kahden viikon ajan sillä kiertueella minä lauloin kaikki hänen osuutensa.”


title: Hollywood Undead

text: Hollywood Undeadin musiikki sekoittaa useita tyylejä, usein hip hopia, yhteen vaihtoehtorockin, nu metalin ja tanssimusiikin kanssa. Jotkut lauluista, kuten "Undead" ja "From the Ground" edustavat myös raskaampaa metallimusiikkia, ja sisältävät enemmän karjuntaa kuin muut yhtyeen kappaleet. Yhtyeen musiikki kategorioidaan usein rap rockiksi, joskin yhtyeen basistin Johnny 3 Tearsin mukaan he eivät pidä yhtyeen kategorioimisesta rap rock-bändiksi, vaan kutsuvat itseään yksinkertaisesti rock-bändiksi.


title: Hollywood Undead

text: Lähes puolet kappaleista yhtyeen ensimmäiseltä albumilta, "Swan Songsilta" omaa elementtejä enemmänkin tanssimusiikista, tästä esimerkkinä kappaleet "Everywhere I Go" ja "No. 5", kun taas loput, kuten "Young" ja "Paradise Lost" edustavat vakavempaa tyyliä. Monet kriitikot ovatkin ilmaisseet hämmästyksensä albumin kappaleiden erilaisuudesta toisiinsa verratessa.


title: Hollywood Undead

text: Yhtye vaihtoi äänimaailmaansa hieman toista studioalbumia "American Tragedyä" varten. Albumilla on hieman enemmän erilaisten tyylilajien elementtejä kuin ensimmäisellä studioalbumilla. Yhtye jatkoi kuitenkin hyvin pitkälti samankaltaisella tyylillä kuin ensimmäiselläkin studioalbumilla, joskin tanssimusiikkia on tällä albumilla vähemmän. Johnny 3 Tears kommentoi albumia toteamalla "Tällä albumilla on enemmän rockia, rankempaa musiikkia ja enemmän kipua lauluissa."


title: Hollywood Undead

text: Kolmas studioalbumi, "Notes from the Underground" muistuttaa tyyliltään enemmän ensimmäistä albumia "Swan Songsia" kuin toista albumia, "American Tragedyä". Yhtyeen vokalisti Charlie Scene kommentoi albumia seuraavasti: "Sanoisin, että tällä kertaa levy-yhtiö antoi meille täydet luovuudenvoimat käyttöön. Luulen että tästä tulee enemmän "Swan Songsin" kuuloinen kuin "American Tragedyn". Siitä tulee molempien yhdistelmä; Tarkoitan, että me kaikki kasvamme artisteina, tulemme vanhemmiksi, ja olemme tehneet tätä jo pitkään, eli luulen että siitä albumista tulee "Swan Songsin" kaltainen, ja uskon että fanimme tulevat tykkäämään siitä kovasti." Albumi myi ensimmäisellä viikolla julkaisun jälkeen 53 000 kopiota ja oli yksi vuoden 2012 odotetuimmista albumeista. Myös listasijoitukset olivat menestyksiä, albumi saavutti Yhdysvaltain "Billboard 200"-albumilistan sijan 2, ja Kanadan "Canada's Top Albums"-listan sijan 1. Nämä ovat yhtyeen parhaat listasijoitukset albumilistoilla.


title: Hollywood Undead

text: Neljättä studioalbumia "Day of the Deadia" varten tehtiin paljon musiikillisia muutoksia. Aiemmin yhtyeen musiikissa kuului paljon hip-hopmaisuutta, mutta tällä albummila yhtyeen musiikki meni rankempaan suuntaan. Kitaroissa alettiin käyttää enemmän säröä. Albumin nimikkokappale Day Of the Dead on eräs bändin raskaimmista kappaleista. Mutta jotkut kappaleet kuten War Child olivat eritän disco-henkisiä. Tämä albumi julkaistiin Interscope Recordsin kautta, ja on näin ollen yhtyeen ensimmäinen julkaisu kyseisen levy-yhtiön kautta. Listamenestys ei ole ollut yhtä suurta kuin aiemmalla studioalbumilla. Albumi sijoittui korkeimmillaan sijalle 18. "Billboard 200"-listalla. Albumi oli tarkoitus julkaista lokakuussa 2014, mutta se lopulta julkaistiin 31. maaliskuuta 2015. Albumin singlejulkaisuja ovat nimikkokappale "Day of the Dead", "Usual Suspects", "Gravity", "How We Roll", "Live Forever" ja "Disease".


title: Hollywood Undead

text:
Yhtyeen viides studioalbumi V tai Five julkaistiin 27. lokakuuta 2017. Albumilla alettiin ensimmäistä kertaa tehdä kappaleita, joissa kaikki yhtyeen jäsenet laulavat. Albumilla tehtiin myös ensimmäisen kerran sitten vuoden 2005 kappale toisen artistin kanssa. Kappale Black Cadillac tehtiin räppäri B-Realin kanssa. Albumi on myös ensimmäinen ilman yhtyeen pitkäaikaista lyömäsoittajaa ja taustalaulajaa Matthew "Da Kurlzz" Busekia.
Albumilta julkaistiin singlet "California Dreaming", "Whatever It Takes", "Renegade", "We Own the Night" ja "Your Life".


title: Hollywood Undead

text: 1. marraskuuta 2018 yhtye julkaisi EP:n Psalms. Levyllä on neljä uutta kappaletta, Bloody Nose, Live Fast, Die Young ja Something to Believe. Albumilla oli myös aikaisemmin julkaistut singlet Another Level ja Gotta Let Go.


title: Hollywood Undead

text: Hollywood Undead on esiintynyt Suomessa kahdeksan kertaa.


title: Policy

text: Policy on Helsingin yliopiston valtio-opin opiskelijoiden neljä kertaa vuodessa ilmestyvä lehti. Paperilehteä on julkaistu vuodesta 1978 ja sähköistä versiota vuodesta 2008. Paperilehden tunniste on ISSN: 1235-4031 ja verkkolehden ISSN 2323-9468. Lehti ilmestyi vuosina 1989 ja 1990 myös nimellä Påliisi. Lehden toimittajia ovat valtio-opin opiskelijat.


title: HMNB Harwich

text: Her Majesty's Naval Base (HMNB) Harwich oli ensimmäisen maailmansodan aikana Harwichiin muodostettu laivastotukikohta. Harwich muodostui Alankomaiden ja Englannin välisen liikenteen tärkeimmäksi satamaksi. Satamalla oli tähän hyvät edellytykset, koska sinne oli Lontoosta hyvät junayhteydet ja satama oli riittävän suojainen.


title: HMNB Harwich

text: Tukikohtaan oli sijoitettu kaksi kommodorien johtamaa osastoa: sukellusvenelaivue kommodori (myöhemmin kontra-amiraali) Roger Keyesin komennossa ja hävittäjäosasto kommodori (myöhemmin kontra-amiraali) Reginald Tyrwhittin komennossa. Hävittäjäosasto koostui suurimmillaan kahdesta laivueesta eli yhteensä yli kahdestakymmenestä hävittäjästä, joiden johtoaluksina toimivat kevyet risteilijät.


title: Kīlauea

text: Kīlauea on aktiivinen kilpitulivuori Havaijin saarella. Korkeudeltaan se on 1 277 metriä. Kīlauea on purkautunut vuoden 1952 jälkeen yhteensä 34 kertaa. Havaijin kielellä "kilauea" tarkoittaa syöksevää. Kīlauea sijaitsee osittain Hawaii Volcanoesin kansallispuistossa.


title: Kīlauea

text: Kīlauea on nuorin ja lounaisin tulivuori Havaijilla. Sen jatkuva purkautuminen alkoi vuonna 1983 ja 21. toukokuuta 2010 se oli jatkunut jo 10 000 päivää. Se onkin pisimpään yhtäjaksoisesti purkautunut tulivuori maailmassa. Tulivuoren itäisellä rift-vyöhykkeellä on Puʻu ʻŌʻō -niminen purkausaukko.


title: Kīlauea

text: Havaijilaisen mytologian mukaan tulivuoren sisässä asuu jumalatar Pele, joka vihastuneena aiheuttaa purkauksia.


title: Kaksivuoroviljely

text: Kaksivuoroviljely on historiallinen viljelymuoto, jossa peltoa aina vuorovuosin viljeltiin ja pidettiin kesannolla.


title: Kaksivuoroviljely

text: Kaksivuoroviljelyä on harjoitettu Ruotsissa 1200-luvulta lähtien. Suomessa siihen siirryttiin varhaiskeskiajalla syysrukiin viljelyn leviämisen yhteydessä. Viljelymuoto oli käytössä 1870-luvulle saakka.


title: Csárdás

text: Csárdás (unkarinkielinen ääntämys ) on unkarilainen kansanmusiikki- ja tanssityyli, jonka muoto ja rytmi on peräisin verbunkos-tanssimusiikista. Se kehittyi vähitellen vuodesta 1835 lähtien. Csárdásin kehitykseen ja suosioon vaikutti viulisti Márk Rózsavölgyi, joka oli aikansa merkittävimpiä tanssimusiikin säveltäjiä. Csárdás oli 1850- ja 1860-luvuilla unkarilaisen kansanmusiikin tärkein laji, mutta vuosisadan loppuun mennessä se kangistui ja vakiintui tiettyyn muotoon.


title: Csárdás

text: Csárdásin tahtilaji on 2/4 tai 4/4, ja sille on tyypillistä tempon vaihtelu: se alkaa hitaasti mutta kiihtyy loppua kohti nopeaksi. Unkarin lisäksi csárdás tunnetaan myös useimmissa sen naapurimaissa. Nimitys tulee unkarin kielen sanasta "csárdá", joka merkitsee kapakkaa tai ravintolaa. Csárdásia kutsutaan myös "idän tangoksi".


title: Csárdás

text: Tunnetuin csárdás on Vittorio Montin Csárdás, vuodelta 1904. Se sävellettiin pääosin viululle, mutta se voidaan esittää myös pianon, haitarin tai orkesterin säestämänä. Se on ainoa laajalti tunnettu Vittorio Montin sävellys, ja se kuuluu mustalaisorkesterien vakio-ohjelmistoon.


title: William Babell

text: William Babell (myös Babel) (1689/1690 – 23. syyskuuta 1723) oli englantilainen muusikko ja säveltäjä, joka lisäksi sovitti runsaasti vokaalimusiikkia cembalolle.


title: Lotte Friis

text: Lotte Friis (s. 9. helmikuuta 1988 Hørsholm, Region Hovedstaden, Tanska) on tanskalainen uimari, joka on erikoistunut pitkille vapaauintimatkoille. Hän on maailmanmestari ja olympiamitalisti.


title: Lotte Friis

text: Friis saavutti junioreiden EM-kilpailuissa pronssia 800 metrin vapaauinnissa Glasgow'ssa 2003 ja Lissabonissa 2004. Ensimmäisen aikuisten arvokisamitalinsa hän sai oltuaan Wienin lyhyen radan EM-kilpailuissa 2004 toinen 800 metrin vapaauinnissa. Melbournen MM-kilpailuissa 2007 hän sijoittui kuudenneksi 1 500 metrin vapaauinnissa. Debrecenin lyhyen radan EM-kilpailuissa 2007 hän voitti kultaa 800 metrin vapaauinnissa ajalla 8.12,27. Eindhovenin EM-kilpailuissa 2008 hän sai 1 500 metrillä pronssia ajalla 16.11,26.


title: Lotte Friis

text: Friis saavutti Pekingin olympialaisissa 2008 pronssia 800 metrin vapaauinnissa ajalla 8.23,03. Rijekan lyhyen radan EM-kilpailuissa 2008 hän oli samalla matkalla niin ikään kolmas. Rooman MM-kilpailuissa 2009 hän voitti kultaa 800 metrin vapaauinnissa ajalla 8.15,92, sai hopeaa 1 500 metrillä ajalla 15.46,30 ja sijoittui kahdeksanneksi 400 metrin vapaauinnissa. Saman vuoden Istanbulin lyhyen radan EM-kilpailuissa hän sai kultaa 800 ja hopeaa 400 metrin vapaauinnissa. Budapestin EM-kisoissa 2010 hän voitti kultaa 800 metrin vapaauinnissa ajalla 8.23,27 ja 1 500 metrin vapaauinnissa ajalla 15,59,13 sekä sai pronssia 400 metrin vapaauinnissa.


title: Lotte Friis

text: Friis voitti 1 500 metrin maailmanmestaruuden Shanghaissa 2011 ajalla 15.49,59 ja sai hopeaa 800 metrillä ajalla 8.18,20. Saman vuoden Szczecinin lyhyen radan EM-kilpailuissa hän voitti 800 metriä ja oli toinen 400 metrin vapaauinnissa. Lontoon olympialaisissa 2012 hän sijoittui neljänneksi 400 ja viidenneksi 800 metrin vapaauinnissa. Saman vuoden Chartres'n lyhyen radan EM-kilpailuissa hän voitti 800 metriä ajalla 8.10,24 ja oli toinen 400 metrin vapaauinnissa. Hän oli 2012 toinen myös Istanbulin lyhyen radan MM-kilpailujen 800 metrin vapaauinnissa.


title: Lotte Friis

text: Barcelonan MM-kilpailuissa 2013 Friis saavutti 1 500 metrin vapaauinnissa hopeaa Euroopan ennätyksellä 15.38,88. Lisäksi Friis ui hopealle myös 800 metrin vapaauinnissa, ajalla 8.16,32. Saman vuoden Herningin lyhyen radan EM-kilpailuissa hän oli toinen 400 ja 800 metrin vapaauinnissa.


title: Incomplete

text: "Incomplete" on yhdysvaltalaisen poikabändi Backstreet Boysin ensimmäinen single albumilta Never Gone, joka julkaistiin kesäkuussa 2005. Kappale on ryhmän ensimmäinen single sitten nelivuotisen taukonsa jälkeen ja siitä tulikin yksi ryhmän menestyksekkäimmistä singleistä nousten Billboard Hot 100 -listan sijalle 13 ja debytoiden sijalla yksi Australia, ARIA-listalla ja myyden 250 000 kappaletta maailmanlaajuisesti (kultaa). "Incomplete" on Backstreet Boysien ensimmäinen single, joka nousi Australian listan sijalle yksi. Se nousi Britannian singlelistan sijalle kahdeksan, sijalle yksi Italiassa, sijalle kolme Sveitsissä ja sijalle neljä Hollannissa.


title: Incomplete

text: Vakiopainos/Britannian osa 2


title: Incomplete

text: Britannian osa 1


title: Incomplete

text: Japani


title: Incomplete

text: Musiikkivideon kappaleeseen "Incomplete" ohjasi Joseph Kahn. Videossa bändi laulaa hylätyn näköisessä ympäristössä ja jokainen bändin jäsen on tekemisissä eri elementin kanssa. Joseph Kahn käytti jokaista elementtiä ilmaisemaan jokaisen laulajan erilaisen persoonallisuuden. Hän päätti A.J. McLeanin kuvastavan bändin rock&roll-herkkyyttä hänen "palavalla valollaan ja Hollywood-cooliudellaan", joten hän kuvasi McLeania aurinkona tämän ajaessa klassista vanhaa autoa auringon laskiessa. "Elementit hyväilevät heidän esityksiään, joten ne tuntuvat aivan tunteilta." Nick Carter on "välillä erittäin epävakaa; kaunis katsottava, mutta vaarallinen jos menee liian lähelle", joten hän esittää tulta. Videossa Carter pn sytyttänyt McLeanin '68 GTO:n tuleen. Howie Dorough, Kahnin mukaan "ryhmän ovelin kundi", esittää sadetta. Hän istuu vanhan Joshua-puun alla tuulenpuuskan tuodessa sateen mukanaan. Kevin Richardson, "kaikkein aikuisin ja pidättäytynein" Backstreet Boy, on "kylmempi", joten hän esitti lunta. Hän soittaa pianoa keskellä palanutta metsää kun lumipyry alkaa ja savua nousee maasta. Brian Littrellistä, jota Kahn kuvaa "isoksi palloksi energiaa, jota ei voi pysäyttää", tuli meressä vellovat aallot. Hän seisoo vedessä myrskypilvien ilmestyessä hänen yläpuolelleen.


title: Incomplete

text: Videossa käytetään päivänvalon eri tasoja ja päivän eri aikoja. Ryhmä kuvasi videon Lancasterissa ja Zuma Beachilla, Kaliforniassa, liikkuen paikasta toiseen hyötyäkseen laskevasta auringosta.


title: Van der Waals

text: Van der Waals voi tarkoittaa:


title: Milla Alftan

text: Milla Alftan (s. 1977) on suomalainen sisustussuunnittelija, joka työskentelee mm. MTV3:n T.i.l.a.-ohjelman sisustussuunnittelijana. 1990-luvun loppupuolella Alftan tuli tunnetuksi The 3some -yhtyeen laulajana. 2000-luvulla Milla oli myös mukana Urban Community-projektissa laulajana. Yhtye oli mukana Suomen Euroviisukarsinnassa 2005.


title: Milla Alftan

text: Alftan on syntynyt Hyvinkäällä. Hän on naimisissa musiikkituottaja Kristian Maukosen kanssa.


title: Alavetelin kirkko

text: Alavetelin kirkko () sijaitsee Kruunupyyn kunnassa Alavetelin kirkonkylällä ja se on ensimmäinen Matti Hongan suunnittelema kirkko. Puinen ristikirkko on rakennettu mäelle Perhonjoen varteen. Alavetelin kirkon uruissa on viisitoista äänikertaa ja ne on rakentanut Kangasalan Urkutehdas vuonna 1975.


title: John Bull (säveltäjä)

text: John Bull (1562 tai 1563 – 15. maaliskuuta 1628) oli englantilainen säveltäjä, muusikko ja urkurakentaja. Hänet tunnettiin armoitettuna kosketinsoittimien taitajana, ja hän sävelsikin enimmäkseen näille instrumenteille.


title: Joulutarina (yhdysvaltalainen elokuva)

text: Joulutarina () on yhdysvaltalainen Bob Clarkin ohjaama elokuva vuodelta 1983. Siitä on tullut kotimaassaan klassikko, jota esitetään televisiossa joulunpyhinä. Suomessa sitä on esitetty myös nimillä "Joululahja", "Eräs joululahja" ja "Eräs joulutarina". Se sijoittuu vuoden 1940 tienoille ja kertoo noin kymmenvuotiaasta Ralphie-pojasta joka toivoo ilmakivääriä joululahjaksi.


title: Day of Mourning

text: Day of Mourning on kanadalaisen deathcore -yhtye Despised Iconin neljäs studioalbumi, joka julkaistiin 22. syyskuuta 2009. Albumi on ensimmäinen, jossa kitaristi Ben Landreville ja basisti Max Lavelle esiintyvät.


title: Day of Mourning

text: Albumista on julkaistu myös rajoitettu digipak-painos, joka sisältää 20-sivuisen lehtisen ja muun muassa kiertuemateriaalia ja yhtyeen jäsenten profiileja sisältävän bonus-DVD:n.


title: Bombe

text: Bombe on paranneltu malli ensimmäisestä puolalaisesta salauksenpurkulaitteesta nimeltä Bomba, joka on lyhenne puolankielestä "bomba kryptologiczna". Bomba rakennettiin ennen toista maailmansotaa ja sillä pyrittiin murtamaan natsi-Saksan sotilaskoodeja.


title: USS Lafayette

text: USS Lafayette voi tarkoittaa seuraavia Yhdysvaltain laivaston aluksia:


title: Kostaja iskee

text: Kostaja iskee on Robert Parrishin ohjaama "film noir"-elokuva vuodelta 1951. Se kertoo vedonvälittäjästä, joka joutuu syyttömänä vankilaan.


title: Dani Juris

text: Dani Juris (s. 11. huhtikuuta 1984 Moskova) on suomalainen kuoronjohtaja, pianisti ja harpisti. Hänen sukujuurensa ulottuvat mm. Keski-Eurooppaan, Lähi-itään ja Etelä-Amerikkaan, ja hänen molemmat vanhempansa ovat pianonsoitonopettajia. Juris aloitti kuoromusiikin harrastuksen Cantores Minores -poikakuorossa ja kuoronjohdon ammattiopinnot vuonna 2004 Helsingin ammattikorkeakoulussa Jani Sivénin johdolla. Syksystä 2008 Juris opiskeli Sibelius-Akatemiassa professori Matti Hyökin oppilaana. Juris suoritti kuoronjohdon A-tutkintokonserttinsa erinomaisin arvosanoin ja valmistui musiikin maisteriksi Sibelius-Akatemiasta joulukuussa 2011.


title: Dani Juris

text: Kotikaupungissaan Helsingissä Juris johtaa vuonna 2007 perustamaansa Kamarikuoro Kaamosta sekä sekakuoroa Savolaisen Osakunnan Laulajat. Lisäksi hän on johtanut syksystä 2012 alkaen Helsingin Filharmonista Kuoroa. Hän on myös työskennellyt aktiivisesti korrepetiittorina Suomessa ja Itävallassa. Kuoronjohdon opintojen ohessa Juris on opiskellut pianon- ja harpunsoittoa.


title: Dani Juris

text: Maaliskuussa 2009 Dani Juris voitti 5. kansainvälisen nuorten kuoronjohtajien kilpailun Slovenian Ljubljanassa. Kilpailun pääpalkinnon ohella hän sai nuorimman kilpailijan palkinnon sekä Europa Cantatin erikoispalkinnon. Lisäksi kolme viidestä kilpailussa mukana olleesta kuorosta valitsi hänet suosikkikilpailijakseen.


title: Dani Juris

text: Juriksen puoliso on kuoronjohtaja Mikko Sidoroff.


title: Hut 8

text: Hut 8 () oli toisen maailmansodan aikainen Bletchley Parkin koodinmurtotukikohdan osasto, jonka tehtävänä oli purkaa Saksan laivaston Enigmalla koodattuja sanomia. Osaston johtajana toimi ensin Alan Turing, jota seurasi marraskuussa 1942 Hugh Alexander.


title: Hut 8

text: Hut 8 toimi yhteistyössä Hut 4:n kanssa, joka käänsi ja analysoi Hut 8:n purkamat sanomat. Vuonna 2005 Hut 8 avattiin entisöitynä sodan ajan asuunsa.


title: Avia Tower

text: Avia Tower on Vantaan Vantaanporttiin, Pakkalan kaupunginosaan suunnitteilla oleva 21-kerroksinen, etupäässä toimistokäyttöön tarkoitettu tornitalo. Rakennus tulee nousemaan Kauppakeskus Jumbon ja Lentoasemantien väliin Kehä III:n varrelle. Valmistuttuaan sen ennakoidaan olevan Vantaan korkein rakennus. Maanomistaja on Eläke-Fennia.


title: Avia Tower

text: Kaksi alinta kerrosta on varattu liiketiloille, ja maan alle tulee pysäköintitilaa. Muut kerrokset ovat toimistokäytössä. Tornin julkisivumateriaali on lasia ja värilasia. Suunnittelukilpailun Avia Towerista voitti vuonna 2006 Arkkitehtitoimisto Davidsson Oy "Kolibri"-ehdotuksellaan. Rakennuksen suunnittelun edetessä kerrosneliövaatimukset kaksinkertaistuivat 10 000 neliöstä 20 000 neliöön, ja lopullinen kaavamuutos tehtiin syyskuussa 2009.


title: The Sweet Collection

text: The Sweet Collection on Sweet-yhtyeen vuonna 1989 julkaistu kahden vinyylilevyn kokoelma-albumi. CD-versiossa kappaleet sisältyvät yhdelle levylle, mutta "Lady Starlight" on jätetty pois tilanpuutteen takia. Albumi koostuu hard rock -voittoisesta materiaalista vuosilta 1974–1977. Mukana ovat muun muassa "Sweet Fanny Adams" -albumin kaikki kappaleet.


title: The Sweet Collection

text:
A-puoli
B-puoli


title: Reserviupseerikoulun lippu

text: Reserviupseerikoulun lippu on Reserviupseerikoulun (RUK) tunnus, johon kerättiin varat 14. reserviupseerikurssin aloitteesta. Ajatus omasta lipusta oli nostettu esiin jo kurssilla 10. Ensimmäinen lippu vihittiin ja Suomen tasavallan presidentti luovutti sen Reserviupseerikoululle Helsingin Senaatintorilla sisällissodan päättymisen kymmenvuotisjuhlapäivänä 16. toukokuuta 1928. Päivä oli myös sotaväen lippujuhlan päivä.


title: Reserviupseerikoulun lippu

text: Reserviupseerikoulun lipun on suunnitellut professori Carolus Lindberg. Lipuon Karjalan värit musta ja punainen ja sen kulmissa olevat epäheraldiset tekstit ”VK 1917” ja ”RUK 1920” viittaavat suomalaisen reserviupseerikoulutuksen alkuun niin sanotussa Vimpelin koulussa vuonna 1917 sekä Reserviupseerikoulun perustamiseen vuonna 1920.


title: Reserviupseerikoulun lippu

text: Lipputangon kärjessä on sotamarsalkka Mannerheimin myöntämä Vapaudenristi nauhoineen kunnianosoitukseksi sen kouluttamien reserviupseerien ansioista talvi-, jatko- ja Lapin sodassa.


title: Reserviupseerikoulun lippu

text: Lippuja on kesään 2015 mennessä valmistettu viisi kappaletta. Niistä kolme on siirretty Sotamuseooon ja yksi RUK-museoon. Viides lippu on käytössä RUK:ssa.


title: Kurt Hornfischer

text: Kurt Hornfischer (1. helmikuuta 1910 Gera – 18. tammikuuta 1958 Nürnberg) oli saksalainen painija, nelinkertainen Euroopan mestari sekä olympiamitalisti.


title: Kurt Hornfischer

text: Hornfischer voitti Wienin työläisolympialaisissa 1931 raskaan sarjan (yli 82,5 kg) mestaruuden.


title: Kurt Hornfischer

text: Hornfischer paini olympiapronssia Berliinin kotikisoissa 1936 kreikkalais-roomalaisen painin yli 87-kiloisten sarjassa. Samalla tyylillä hän voitti sarjassaan kolme euroopanmestaruutta putkeen vuosina 1933−1935. Vapaapainissa Hornfischer ylsi kerran Euroopan mestariksi (1937) ja kerran EM-hopealle (1935).


title: Kurt Hornfischer

text: Hornfischer haavoittui toisessa maailmansodassa kuusi kertaa vakavasti. Hän kuoli vain 48 vuoden ikäisenä leikkauksen aiheuttamiin komplikaatiohin.


title: Fabrizio Giovanardi

text: Fabrizio Giovanardi (s. 14. joulukuuta 1966 Sassuolo, Italia) on italialainen kilpa-autoilija, joka ajaa WTCC-sarjassa.


title: Fabrizio Giovanardi

text: Giovanardi aloitti rata-autouransa kartingista ja siirtyi kaudeksi 1987 Italian Formula 3 -luokkaan. Hän jatkoi 22-vuotiaana Formula 3000:een, jossa hän ajoi FIRST-tallissa. Giovanardi ylsi parempaan menestykseen touring-sarjoissa, joissa hän saavutti Italian mestaruudet 1992, 1998 ja 1999. Italian sarjoista hän siirtyi European Supertouring -sarjaan ja voitti heti mestaruudet kolmena peräkkäisenä kautena 2000, 2001 ja 2002 Alfa Romeolla. Kaudeksi 2003 Giovanardi siirtyi BMW-talliin, mutta jäi ilman mainittavaa menestystä. Takavetoinen auto ei sopinut hänen ajotyylilleen, joten kaudeksi 2004 hän palasi jälleen Alfa Romeolle, mutta voitti kauden aikana vain yhden kisan ja jäi sarjassa viidenneksi.


title: Fabrizio Giovanardi

text: Kaudeksi 2006 Giovanardi siirtyi World Touring Car Championship -sarjaan (WTCC) ja sijoittui neljällä osakilpailuvoitolla sarjassa lopulta kolmanneksi. Autona oli edelleen Alfa Romeo, joka kuitenkin kaudeksi 2006 vaihtui VX Racingin Vauxhall Vectraan. Ensimmäisellä Vauxhall-kaudellaan Giovanardi sijoittui viidenneksi ja voitti mestaruudet kahdella seuraavalla kaudella, 2007 ja 2008.


title: Fabrizio Giovanardi

text: Giovanardi on naimisissa ja hänellä on yksi poika.


title: Korea Open

text: Korea Open () on vuosittain Etelä-Korean Soulissa järjestettävä naisten tennisturnaus. Vuodesta 2004 järjestetty turnaus oli vuosina 2004–2008 IV-tason WTA-turnaus. Vuodesta 2009 lähtien se on ollut International-tason WTA-turnaus. Turnaus pelataan syyskuussa Soulin olympiapuiston tenniskeskuksessa kovalla alustalla.


title: Salaspils

text: Salaspils on kaupunki entisessä Riian piirissä Latviassa. Salsapilsin nimi on peräisin Mārtiņsalan saaren linnasta.


title: Salaspils

text: Arkeologisten tutkimusten Salaspilsissä on ollut 900–1300 -luvulla puutaloissa asuvia liiviläisiä ja baltteja. Historiallisissa kirjoituksissa Salaspils mainittiin ensimmäisen kerran vuonna 1186.


title: Salaspils

text: Liivinmaan ritarikunta rakensi Salaspilsiin linnan vuonna 1380. 1400–1500-luvuilla linnan ympärille rakentui pieni kaupunki. Se kuitenkin tuhoutui vuonna 1577 Liivinmaan sodassa.


title: Salaspils

text: Puolan ja Ruotsin välisessä sodassa Ruotsin kuningas Kaarle IX kärsi vuonna 1605 tappion Kirkholman taistelussa puolalaisia vastaan. Hän menetti hevosensa ja selviytyi kun Henrik Wrede antoi hänelle hevosensa. Wrede itse kaatui, mutta hänen jälkeläisensä saivat tiloja Elimäeltä. Salaspilsin alueelle haudattiin noin 9 000 ruotsalaista sotilasta.


title: Salaspils

text: 1600–1800 -luvuilla Salaspilsin ympäristössä oli kaksi asuinpaikkaa: Salaspilsin asuinalue lähellä tuhottua linnaa ja Kurtesin asuinalue. Riian ja Daugavpilsin välille rakennettiin rautatie vuonna 1861. Salaspilsin aseman lähelle perustettiin uusi asuinalue Kurtesin asuinaluetta vastapäätä.


title: Salaspils

text: Ensimmäisen maailmansodan aikana Salaspils kuului sodan eturintamaan, joten siellä tuhoutui paljon rakennuksia.


title: Salaspils

text: Toisen maailmansodan aikaan, vuonna 1941, Salaspilsissä perustettiin natsien Latvian suurin keskitysleiri, pinta-alaltaan noin 14 hehtaaria. Vuonna 1942 siellä oli 1500 vankia, luku saattoi hetkellisesti nousta jopa 6000 vankiin. Leiriin joutui mm. juutalaisia ja poliittisia vankeja. Vuonna 1944 leiri suljettiin. Paikalle pystytettiin muistopatsaskokonaisuus vuonna 1967 leirissä kuolleiden muistoksi.


title: Salaspils

text: Latvia joutui kuitenkin toisen maailmansodan jälkeen Neuvostoliiton hallintaan. 1960-luvun tienoilla Salaspilsiin tuli teollisuutta ja isoja kerrostaloja. Kaupungista tuli Latvian keskeinen energiateollisuuden, tieteen ja maatalouden keskus. Kaupungin rakentamisen tieltä tuhottiin entisaikaisia rakennuksia.


title: The Haunting

text: The Haunting voi tarkoittaa seuraavia asioita


title: Sinivalkoinen kokardi

text: Sinivalkoinen kokardi on suomalaisen virkamiehen tunnus. Kokardia pidetään päähinessä, koppalakissa, turkislakissa, suikkalakissa, kenttälakissa, kenttäpipossa tai muussa päähineessä.


title: Sinivalkoinen kokardi

text: Nykyään sinivalkoinen kokardi on enää vain poliisien juhlaunivormussa ja puolustusvoimien miehistölle tarkoitetuissa univormussa tai varusmiespalveluksessa oleville alikersantin tai kersantin arvoisille henkilöille.


title: Sinivalkoinen kokardi

text: Aikaisemmin sinivalkoinen kokardi oli myös Valtionrautateiden koneosaston veturimiehillä, kun taas liikenneosaston virkamiehillä oli punavalkoinen kokardi.


title: Sinivalkoinen kokardi

text: Sinivalkoinen kokardi maalattiin 1945 Suomen ilmavoimien lentokoneisiin hakaristin seuraajaksi samoin kuin myös maavoimien panssariajoneuvoihin.


title: Bo Linde

text: Anders Bo Leif Linde (1. tammikuuta 1933 – 2. lokakuuta 1970) oli ruotsalainen säveltäjä, jonka tyyli muistuttaa 1900-luvun neoklassisten säveltäjien kuten Benjamin Brittenin ja Samuel Barberin ilmaisua.


title: Suomen puolustusvoimien palveluspuku

text: Suomen puolustusvoimien palveluspuku on ollut vuosina 1918–1991 ennen malli/91-univormuihin siirtymistä väriltään vaaleanharmaa, eli niin sanottu "kenttäharmaa".


title: Suomen puolustusvoimien palveluspuku

text: Talvisodassa suomalaiset käyttivät harmaan univormunsa päällä suojavärinä valkoista lumipukua.


title: Suomen puolustusvoimien palveluspuku

text: Ensimmäinen ajanmukainen poikkeus kenttäharmaaseen univormun väriin oli maastopuku m/62, jossa oli maastokuvio ja jota käytettiin varusmiespalveluksessa maastossa. Kasarmioloissa käytettiin m/65 kenttäharmaata univormua lomapukuna, palveluspukuna ja työpukuna sen mukaan, miten kulunut univormu oli. Myöhemmin m/65-puku uudistettiin m/83:na, jossa muun muassa rintataskuun tulivat resorit juhlapuku m/58:n tapaan.


title: Suomen puolustusvoimien palveluspuku

text: Maastopukuna oli maastokuvioidun m/62:n jatkona m/91 ja lopulta m/05.


title: Suomen puolustusvoimien palveluspuku

text: Akseli Gallen-Kallelan suunnittelema asepuku joka ei nähnyt kovin laajaa käyttöä.


title: Suomen puolustusvoimien palveluspuku

text: Jatkokehitelmä M/19 puvusta. Teräksenharmaata villakangasta, jossa kaulus ja hihansuut tummanharmaat. Toimii edelleen paraatipukuna.


title: Suomen puolustusvoimien palveluspuku

text:
Muista puolustusvoimien puvuista poiketen ruskehtavaa sarkaa.
Merivoimien loma- ja paraatipuku


title: Suomen puolustusvoimien palveluspuku

text: Ilmavoimien sininen toimistopuku.


title: Suomen puolustusvoimien palveluspuku

text: Soittokuntien käyttöön.


title: Suomen puolustusvoimien palveluspuku

text: Kaksipuoleinen maastopuku, jota oli alun perin tarkoitus käyttää sarkapuvun päällä. Toisella puolella kesämaastokuvio vihreän ja ruskean eri sävyineen. Toiselta puolelta valkoinen, jolloin pukua voi käyttää myös lumipukuna. Esikuvat olivat toisesta maailmansodasta saksalaisten erilaiset kääntömaastopuvut. M/62 on yksi viimeisistä maailman kääntömaastopuvuista.


title: Suomen puolustusvoimien palveluspuku

text: Lyhythelmainen sarkatakki, joka on saanut vaikutteita saksalaisesta M/44 sarkapuvusta.


title: Suomen puolustusvoimien palveluspuku

text: Puolustusvoimien viimeinen sarkapuku.


title: Suomen puolustusvoimien palveluspuku

text: Ensimmäinen palveluspukuna toiminut maastopuku. Kuvio sama kun M/62, mutta ruskean sävyä on lisätty ja vihreää vähennetty. Sai lempinimen "kurkkusalaatti".


title: Suomen puolustusvoimien palveluspuku

text: Suomen ensimmäin digitaalinen maastopuku. Valmistettu sekä M/04 aavikkokuviolla, että M/05 metsämaastokuviolla. Käytössä kriisinhallintatehtävissä ja Utin jääkärirykmentissä.


title: Suomen puolustusvoimien palveluspuku

text: Suomen, Ruotsin, Tanskan ja Norjan puolustusvoimien yhteishanke, joka tunnetaan nimellä Nordic Combat Uniform eli NCU. Puku on tarkoitus saada käyttöön vuoteen 2020 mennessä. Pukuun ei ole tarkoitus suunnitella uutta maastokuviota vaan jokainen maa tulee käyttämään omaa kuviotaan puvussaan.


title: Burgundin kanava

text: Burgundin kanava () on kanava Burgundissa keskisessä Itä-Ranskassa. Kanavan pohjoispää on Yonne-joen varrella Migennes'n kaupungissa, eteläpää Saônen varrella Saint-Jean-de-Losnessa. Kanavan rakentaminen alkoi vuonna 1775, ja se valmistui 1832. Yhdessä Seinen ja Yonnen sekä Saônen ja Rhônen kanssa kanava muodostaa vesiväylän, joka yhdistää Atlantin valtameren Välimereen. Proomuilla kuljetetaan tavaraa pitkin kanavaa.


title: Burgundin kanava

text: Kanava on 242 kilometriä pitkä, ja siinä on 209 sulkua. Se kulkee halki Yonnen ja Côte-d'Orin departementtien. Korkeimmillaan se osuudella Pouilly-en-Auxois'n kohdalla, jossa se on 378 metriä meren pinnan yläpuolella. Alimmillaan se on kohdassa, jossa se yhtyy Yonne-jokeen 79 metriä meren pinnasta.


title: Pano

text: Pano voi tarkoittaa:


title: Villapaita

text:
Villapaita on villalangasta neulottu lämmin paita.
Suomessa villapaitaa käytettiin runsaasti metsätöissä ja maatalouden ulkotöissä kylminä vuodenaikoina. Tällaisessa villapaidassa oli vasemmassa olkapäässä napit sen riisumisen helpottamiseksi.


title: Villapaita

text: Villapaidat ovat kuuluneet myös Suomen puolustusvoimien vaatetukseen. Vielä 1980-luvulla oli käytössä sodanaikainen harmaa villapaita, jossa oli rinnan ympärillä tummansininen nauhakuvio. Englantilaistyyppinen harmaa sotilasvillapaita tuli käyttöön kenttäharmaan villapaitamallin m/83:n myötä, joka merivoimilla oli sininen. Myöhemmin m/91-univormujen mukana villapaidastakin tuli vihreä. Puolustusvoimien villapaidoissa on puuvillaiset vahvikkeet olkapäissä ja kyynärpäissä, koska villa pehmeinä kuituina kuluu herkästi.


title: Villapaita

text: Kansanperinnettä edustavat norjalaiset villapaidat, joissa on kaulan kohdalla pukemista ja riisumista helpottavat hakaset ja Suomessa jussipaita.


title: Bill Ivy

text: William "Bill" David Ivy (27. elokuuta 1942 Maidstone, Yhdistynyt kuningaskunta – 12. heinäkuuta 1969 Hohenstein-Ernstthal, Saksan demokraattinen tasavalta) oli brittiläinen ratamoottoripyöräilijä ja kilpa-autoilija. Hän voitti 125cc-luokan maailmanmestaruuden vuonna 1967.


title: Bill Ivy

text: Bill Ivy kilpaili ratamoottoripyöräilyn MM-sarjassa 125-, 250- ja 350-kuutioisissa vuosina 1965-1969. Ivy ilmoitti jo kauden 1968 jälkeen lopettavansa menestyksekkään uransa moottoripyöräilyssä ja siirtyvänsä Formula 2 -sarjaan, jossa hän oli kilpaillut moottoripyöräilyn ohessa. Jawan tehdastalli sai kuitenkin houkuteltua Ivyn jatkamaan uraansa kaudella 1969. Ivy aloitti kauden hyvin ollen kaksi kertaa toinen osakilpailuissa. Bill Ivy menehtyi Itä-Saksan osakilpailun harjoitusjaksolla. Hän oli ajamassa radalta takaisin varikolle, kun moottori leikkasi kiinni ja Ivy lensi kohtalokkaasti päin seinää. Hän kuoli sairaalassa saamiinsa vammoihin. Bill Ivyn kypärä oli irronnut päästä jo ennen törmäystä seinään ja silminnäkijöiden mukaan Ivy olisi ollut säätämässä kypärää tai ajolaseja eikä kypärä ollut silloin päässä.


title: Bill Ivy

text: Formula 2-sarjassa Bill Ivy ehti osallistua vain viiteen osakilpailuun. Hän sijoittui parhaimmillaan viidenneksi, mutta johti kerran osakilpailua ja oli vapaissa harjoituksissa kahdesti toiseksi nopein.


title: Halsuanjärvi

text: Halsuanjärvi on matala ja tummavetinen järvi Perhonjoen vesistön yläjuoksulla Halsualla ja se on Keski-Pohjanmaan suurimpia järviä. Järven vedenpintaa on 1900-luvulla laskettu useasti heinämaan lisäämisen ja tulvasuojelun vuoksi.


title: Halsuanjärvi

text: Halsuanjärveen laskee Venetjoki Venetjoen tekojärvestä ja Penninkijoki. Halsuanjärven laskujoki on Halsuanjoki.


title: Reserviupseerikoulun toinen komppania

text: Reserviupseerikoulun toinen komppania, jota kutsutaan puhekielessä "kirveskomppaniaksi", oli Reserviupseerikoulun toinen jalkaväkikomppania, joka opetti tulevia jalkaväen joukkueenjohtajia. Toinen komppania oli majoitettuna Reserviupseerikoulun päärakennukseen.


title: Reserviupseerikoulun toinen komppania

text: Kirveskomppaniassa, joka koostui kolmesta joukkueesta, järjestettiin sotilasopetusta alueellisten joukkojen käyttöön.


title: Reserviupseerikoulun toinen komppania

text: Toinen komppania yhdistettiin Ensimmäiseen komppaniaan vuoden 2011 alussa.


Reserviupseerikoulun ensimmäinen komppania eli Kärkikomppania" "antaa jääkäri- ja tulenjohtokoulutusta. Kärkikomppanian vahvuus on noin 170 upseerioppilasta. Jääkärilinjalla koulutetaan jääkärijoukkueenjohtajia kaikkiin puolustushaaroihin ja tulenjohtolinjalla maavoimien alueellisten ja operatiivisten joukkojen tulenjohtajia.


title: Reserviupseerikoulun ensimmäinen komppania

text: Reserviupseerikoulun toinen komppania, "kirveskomppania", yhdistettiin ensimmäiseen 2011.


title: Notre Damen kellonsoittaja (vuoden 1939 elokuva)

text: Notre Damen kellonsoittaja () on William Dieterlen ohjaama yhdysvaltalainen elokuvaklassikko vuodelta 1939. Se perustuu Victor Hugon romaaniin "Pariisin Notre-Dame" (1831). Elokuvan pääosia näyttelevät Charles Laughton Quasimodona ja Maureen O'Hara Esmeraldana.


text: "Notre Damen kellonsoittajaa" pidetään yhtenä parhaista Hugon romaanin elokuvasovituksista, vaikka käsikirjoittajat ovatkin ottaneet vapauksia romaanin sovittamisessa elokuvaksi.


text: Oscar-ehdokkuudet:


title: Talouselvytys

text: Talouselvytys tarkoittaa pyrkimystä lisätä kansantalouden kysyntää (kulutusta tai investointeja), yleensä taantuman tai laman kääntämiseksi nousuun.


title: Talouselvytys

text: Taloustieteen vallitsevan uusklassisen katsannon mukaan keskeistä on riittävän alhainen rahan korko. Tällöin vähemmänkin tuottavat investoinnit muuttuvat kannattaviksi, kun niihin saa lainarahaa mainittua tuottoa alemmalla korolla. Siten yritysten ja ihmisten kannattaa investoida enemmän. Ks. rahapolitiikka.


title: Talouselvytys

text: Keynesiläiset korostavat finanssipoliittista elvytystä, jossa pienennetään julkisen talouden ylijäämää tai kasvatetaan sen alijäämää, siis esimerkiksi valtio ottaa velkaa. Tämä tehdään yleensä keventämällä verotusta ja/tai lisäämällä julkisia menoja, esimerkiksi julkisia investointeja, julkista kulutusta ja tulonsiirtoja, mm. tukiaisia ja sosiaaliturvaa. Tällaisia tukiaisia voivat olla myös pelastuspaketit kaatumassa oleville yrityksille, esimerkiksi useiden autotehtaiden pelastuspaketit vuosien 2008–2009 finanssikriisissä Yhdysvalloissa.


title: Talouselvytys

text: Kuuluisan taloustieteilijän Joseph Schumpeterin mukaan vain markkinoiden spontaani toipuminen kriisistä on kestävää, kun taas valtion elvytys "lisää vikasäätöön uuden vikasäädön, joka sekin pitää purkaa, mikä uhkaa taloutta uudella kriisillä." Finanssikriisin 2008–2009 syinä olivat liika halpa luotto, liika velkaantuminen ja liiat huonot investoinnit. Elvytys tarkoittaa, että hallitukset yrittävät "parantaa" kriisin "vieläkin halvemmilla luotoilla, suuremmalla velkaantumisella sekä huonojen investointien ja ylituotannon tukemisella ja suojelemisella – asuntosektorilla, autoteollisuudessa ja kaikkialla siltä väliltä".


title: Kurssipuukko

text: Kurssipuukko on suomalainen erilaisten pidempiaikaisten kurssien vertauskuva, jonka kurssien osanottajat ostavat itselleen kurssiin liittyvin kaiverruksin. Laajimmin kurssipuukkoja itselleen ostavat reservialiupseerikurssien tai reserviupseerikurssien suorittaneet, koska suomalaiseen univormuun ei ole kuulunut puukkoa, vaan jokainen on hankkinut mieleisensä tai sellainen on aikaisemmin ollut maatalousyhteiskunnassa niin yleinen, että sitä ei ole ajateltu tarvittavan univormun osaksi esimerkiksi ruokailuvälineeksi lusikkahaarukan lisäksi.


title: Kurssipuukko

text: RUK:n kurssipuukossa on nahkatuppeen kiinnitetty kiväärin piippua edestä nähtynä symboloiva tunnus ja tupen helassa on kunkin kurssin erisnimi. Puukon saajan nimi on kaiverrettu terään.


title: NW U

text: NW U oli itävaltaunkarilaisen Nesselsdorfer Wagenbaun (NW) vuosina 1915–1925 valmistama henkilöauto. Se oli NW:n suurin henkilöautomalli, ja vastasi teknisesti hyvin pitkälti S6-mallia.


title: NW U

text: Autosta oli useita korimalleja, joita valmistettiin asiakastarpeen mukaan. Kalleimmissa limusiinimalleissa oli nahkaverhoilu. Valmistuksessa käsityön osuus oli suuri, sillä auto oli tehtaan lippulaiva ja valmistusmäärät olivat pienet.


title: NW U

text: Auton moottori oli kuusisylinterinen, nestejäähdytteinen rivimoottori, jonka avulla auto saavutti huippunopeuden 120 km/h. Moottorissa oli kannen yläpuolinen nokka-akseli, joka oli toteutettu erikoisella tavalla: nokka-akselia käytti pystysuora akseli kahden kartiohammaspyöräparin kautta. Palotilat olivat puolipallon muotoiset. Kaasuttimena oli Zenith 42 DK. Kampiakseli oli laakeroitu kolmesta kohtaa vierintälaakerein.


title: NW U

text: Moottorin takana oli kartiokytkin, josta voima välittyi neliportaisen vaihteiston kautta takapyörille.


title: NW U

text: Autossa oli jäykkä etuakseli, joka oli jousitettu pitkittäisin, puolielliptisin lehtijousin. Myös taka-akseli oli jäykkä. Kantavana rakenteena oli tikapuurunko.


title: NW U

text: Jarruina oli mekaanisesti toimivat rumpujarrut, aluksi vain taka-akselilla, mutta myöhemmissä malleissa myös etuakselilla. Takana oli kaksi paria jarrukenkiä, joista toinen pari oli seisontajarrua varten.


title: NW U

text: Vuonna 1919 NW U:lla suoritettiin jarrujärjestelmän testejä Ylä-Tatran vuoristossa Slovakiassa. Vankkarakenteinen auto menestyi testeissä erittäin hyvin. Maaliskuussa samana vuonna automerkki päätettiin nimetä uudelleen Tatraksi, ja U-mallin uudeksi nimeksi tuli T10. Sen korvasi vuonna 1925 esitelty Tatra T17.


title: Jitterbug (elokuva)

text: Jitterbug (, Suomessa myös nimellä "Ohukainen ja Paksukainen pinteessä") on Malcolm St. Clairin ohjaama yhdysvaltalainen Ohukainen ja Paksukainen -elokuva vuodelta 1943. Elokuvassa Oliver Hardy esittää etelävaltioiden kenraalia, ja Stan Laurel esittää unohtumattoman drag show -numeron.


title: Laktuloosi

text: Laktuloosi on keinotekoinen sokeri, disakkaridi, joka koostuu fruktoosista ja galaktoosista. Laktuloosia käytetään osmoottisena laksatiivina eli ulostuslääkkeenä, joka sitoo vettä suolen sisältöön.


title: Laktuloosi

text: Ihmisen omat suolistoentsyymit eivät pilko laktuloosia, joten se päätyy paksusuoleen asti kokonaisena. Siellä suolistobakteerien entsyymit pilkkovat sitä, jolloin syntyy maitohappoa, etikkahappoa, metaania ja vetyä. Sokeri ja siitä syntyvät hapot sitovat vettä, suolen sisältö lisääntyy ja suolen toiminta kiihtyy.


title: Laktuloosi

text: Vaikutusmekanismista johtuen laktuloosivalmisteiden tavallisimmat haittavaikutukset ovat ilmavaivat ja vatsan turvotus.


title: Laktuloosi

text: Laktuloosia syntetisoidaan laktoosista isomerisaatiolla.


title: Temple Grandin

text: Temple Grandin (s. 29. elokuuta 1947) on yhdysvaltalainen etologi ja autismikonsultti. Grandin on saavuttanut kansainvälistä kuuluisuutta karjan hyvinvointia parantavista keksinnöistään sekä autismin kirjoa käsittelevästä laajasta kirjallisesta tuotannostaan. Grandin toimii lisäksi Coloradon valtionyliopiston eläintieteen apulaisprofessorina, amerikkalaisen karjateollisuuden konsulttina ja yksityisenä eläinpsykologina.


title: Temple Grandin

text: Tiedelehti Discoverin mukaan Grandin on tehnyt enemmän kuin kukaan toinen ihminen vähentääkseen eläinten stressiä ennen teurastusta. Yli puolet pohjoisamerikkalaisista teurastamoista käyttää nykyisin Grandinin mallin mukaisia karjankäsittelytiloja. Temple Grandinin tutkimusryhmä on julkaissut lisäksi 125 tuotantoeläinten hyvinvointiin liittyvää tieteellistä artikkelia. Grandin on kirjoittanut myös kuusi tuotantoeläinten hyvinvointia käsittelevää kirjaa.


title: Temple Grandin

text: Ennen Grandinin kehittelemien etologisten teorioiden leviämistä Yhdysvalloissa oli vallalla olettamus, että teurastettava karja koki pelkoa ja stressiä sen vuoksi, että se aavisti kuolevansa. Temple Grandin huomasi kuitenkin karjaa havainnoidessaan, että karjan hätääntynyt käytös teurastamolla johtui yleensä hyvin pienistä visuaalisista tai äänellisistä aistiärsykkeistä, jotka oli helppo poistaa.


title: Temple Grandin

text: Psykologiaa toisena pääaineenaan opiskellut Grandin on suosittu puhuja autismin kirjoa käsittelevissä seminaareissa ja konferensseissa. Grandin on kirjoittanut kuusi autismin kirjoa käsittelevää tietokirjaa sekä kaksi omaekämänkerrallista teosta.


title: Temple Grandin

text: Neurologi Oliver Sacks on kuvannut kirjassaan "An Anthropologist on Mars. Seven Paradoxical Tales" (1995; suom. "Antropologi Marsissa: Seitsemän paradoksaalista tarinaa", 2006) Temple Grandinin hämmästyttävää kehitystä vaikeista autismioireista kärsivästä lapsesta maailmankuuluksi eläintieteen professoriksi. Grandinin elämästä tehtiin vuonna 2010 televisioelokuva "Temple Grandin".


title: Riikka Rantanen

text: Riikka Rantanen (s. 17. maaliskuuta 1959) on suomalainen mezzosopraano.


title: Riikka Rantanen

text: Riikka Rantanen suoritti Sibelius-Akatemiassa lauludiplomin 1987 ja piti ensikonserttinsa seuraavana vuonna. Hän oli aloittanut vierailut Suomen Kansallisoopperassa jo vuonna 1984, ja vuodesta 2002 hän on ollut talon solistikunnan vakituinen jäsen. Hän on myös vieraillut Savonlinnan Oopperajuhlilla, suomalaisissa maakuntaoopperoissa sekä Alankomaissa, Norjassa, Saksassa ja Venäjällä.


title: Riikka Rantanen

text: Rantasen esittämiä rooleja ovat muun muassa Cherubino (oopperasta Figaron häät), Dorabella (Così fan tutte), La Cenerentola ja Octavian (Ruusuritari). Hän on esiintynyt useiden suomalaisten oopperoiden kantaesityksissä.


title: Riikka Rantanen

text: Rantasen levytyksiin kuuluvat muun muassa Fredrik Paciuksen Loreley ja Kypron prinsessa, Kaija Saariahon Grammaire des rêves sekä Aulis Sallisen Barabbas-dialogeja ja Kuningas lähtee Ranskaan.


title: Kriittinen tiheys (kirja)

text: Kriittinen tiheys on Taavi Soininvaaran kirjoittama jännitysromaani, joka on ilmestynyt vuonna 2009. Se on ensimmäinen valmistuessaan neljä kirjaa käsittävästä sarjasta, jonka aiheena on kansainvälinen asekauppa ja korruptio. Soininvaara sai idean kirjaan viitisen vuotta sitten, kun Ratamo-sarjan loppuun vieminen oli näköpiirissä. Sarjan ideana on kirjoja yhdistävä taustalla kulkeva laajempi juonenkaari ja päähenkilön elämäntarina. Sarjan seuraava kirja on Soininvaaralla tekeillä, ja se ilmestynee 2010.


title: Kriittinen tiheys (kirja)

text: "Kriittisen tiheyden" aloittaa kuvaus YK:n asekauppatutkimuksista, jotka vievät Sudaniin. Varsinaisesti juonen alkupiste on YK:n Kenian päämajaan tehty ohjusisku. Iskuun liittyy uuden iskun uhka, elleivät YK, Valuuttarahasto ja Maailmanpankki suostu kumoamaan maailman köyhimpien maiden velkoja. Suomalainen YK:n työntekijä "Leo Kara" saa tehtäväkseen selvittää asiaa Suomen osalta, kun ohjuksen jäänteistä on löytynyt suomalaisvalmisteisia osia. Juoneen liittyy myös epäilyksiä yhteyksistä venäläiseen tiedustelupalveluun. Uusien päähenkilöiden ohella kirjassa piipahtaa sivuhenkilöinä muutama aiemmista kirjoista tuttu henkilö.


title: Kriittinen tiheys (kirja)

text: Kriitikko rinnastaa toimintajännärien tekijöinä Soininvaaran ja Remeksen, toinen muistaa norjalaisen Jo Nesbøn, vaikkei pidäkään Soininvaaran dialogia yhtä sujuvana. "Kriittisen tiheyden" päähenkilö Kara poikkeaa hänen mukaansa särmikkyydellään toimintajännärien perinteisten sankarien yksiulotteisista henkilöistä. Paha asettuu Soininvaaralla jälleen pahuuden äärinapaan. Vähän liioistakin vauhtikierroksista huolimatta kriitikko pitää teosta "mukavan vetävänä". Kansainvälisten juonenkäänteiden vuoksi kirjalle povataan markkinoita ulkomaillekin. Aiemmin Soininvaaran teoksista on käännetty seitsemän saksaksi.


title: Pelastuspaketti

text: Pelastuspaketti () tarkoittaa yrityksen pelastamista esimerkiksi konkurssilta tai likviditeettivajeelta.


title: Pelastuspaketti

text: Yritys pelastetaan sijoittamalla siihen lisää rahaa (pääomittaminen). Yksityinen sijoittajataho saa vastineeksi esimerkiksi korkean tuoton tulevaisuudessa, omaisuutta tai markkinaosuuksia. Valtion pelastuspaketteja perustellaan työpaikkojen tai elinkeinoalojen säilymisellä maassa.


title: Pelastuspaketti

text: Arvostelijoiden mukaan pelastuspaketit luovat moraalikatoa: yritykset ottavat liian suuria riskejä, koska tarvittaessa valtio hyvittää ne pelastuspaketilla. Arvostelijoiden mukaan pelastuspaketeilla myös siirretään varoja hyvin tuottavilta talouden toimijoilta vähemmän tuottaville.


title: Pelastuspaketti

text: Vuonna 2002 Maailmanpankin raportissa, jossa oli tutkittu rahoituskriisejä 30 vuoden ajalta 98 eri maassa, laskettiin taloudellisten pelastuspakettien keskimääräiseksi arvoksi 13 prosenttia kunkin maan vuosittaisesta bruttokansantuotteesta.


title: Aavejahti

text: Aavejahti ("engl. Ghost Adventures") on tunnin mittainen yhdysvaltalainen tositelevisio-ohjelma. Se aloitti Travel Channel -taivaskanavalla 17. lokakuuta 2008. Ohjelmaa tekevät ”aaveenmetsästäjät” Zak Bagans, Nick Groff ja Aaron Goodwin. He tutkivat kohteita, joissa väitetään kummittelevan. Kaikki alkoi dokumenttifilmillä "The Ghost Adventures", jonka kuvausporukka kuvasi vuonna 2004. Dokumentin näytti SyFy-kanava (ent. Sci-Fi Channel). Dokumentti sai useita palkintoja, joista yksi on muun muassa "Grand Jury -palkinto", jonka he saivat sarjassa "paras dokumenttifilmi." Dokumentin teko ja menestys inspiroi trioa tekemään jahdeistaan sarjan. Myöhemmin dokumentti nimettiin "Ghost Adventures: The Beginning" ("alku").


title: Aavejahti

text: Sarjassa Bagans, Groff, ja Goodwin tutkivat paikkoja, joissa väitetään kummittelevan. He yrittävät saada kuva- tai ääninäyttöä paranormaalista toiminnasta. Kukin jakso alkaa paikan ja ympäristön tutkimisella ja he etenevät kunkin paikan omistajien ja silminäkijöiden haastattelulla ja lausunnoilla. Tiimi merkkaa ”kuumat paikat” mustalla X:llä, jolloin he myöhemmin yöllä palaavat sinne ja asettavat kamerat kuvaamaan paikkaa.


title: Aavejahti

text: Kiertueen jälkeen Bagans, Groff ja Goodwin lukitaan kohteeseen hämärästä aamunkoittoon. Ensimmäiseksi he suunnittelevat tutkimuksen strategian ja asettavat kamerat X:llä merkittyihin kohteisiin. Tiimi käyttää tutkimuksen aikana erilaisia laitteita, kuten digitaalista lämpömittaria, EMF-mittaria ja sanelukonetta, joka tuottaa valkoista kohinaa, jonka avulla uskotaan aaveiden puhuvan koneeseen. Kameroina tiimi käyttää digitaalisia videokameroita ja infrapunakameroita, jotka ovat yöllä yökuvausasennossa. Tiimi kulkee pilkkopimeässä käyttäen silminään vain kameran näyttöä.


title: Aavejahti

text: Jakson lopussa tiimi analysoi yön aikana saadut näytteet. Usein heillä on apuna paranormaaliin erikoistuneita asiantuntijoita, jotka tarkistavat näytteet ja tutkivat ne mahdollisten vilppien varalta.


title: Aavejahti

text: Aavejahdin on sanottu olevan kaikista vastaavista ohjelmista luotettavin sen runsaiden näytteiden perusteella.


title: Aavejahti

text: Suomessa Aavejahti pyörii MTV3 Faktalla. Aiemmin Aavejahtia näytti Sub syksyllä 2009, mutta lopetti sen esittämisen jättäen ensimmäisen tuotantokauden kesken. "Aavejahtia" suomensi Hele Krohn, joka myös keksi sarjan suomenkielisen nimen. Sub aloitti sarjan esittämisen uudelleen ensimmäisestä tuotantokaudesta alkaen keväällä 2012.


title: Aavejahti

text: 2015 Nick Groff lähti sarjasta aloittaakseen oman kummitusohjelman. Hänen tilalleen tuli sarjassa aiemmin mm. teknisinä avustajina toimineet Billy Tolley ja Jay Wasley.


title: Aavejahti

text: Sarjaa on syksyyn 2016 mennessä tehty 12 tuotantokautta.


title: Your Sweet Six Six Six

text: Your Sweet Six Six Six on suomalaisen HIM-yhtyeen kappale albumeilta Greatest Lovesongs Vol. 666 ja Razorblade Romance.


title: Your Sweet Six Six Six

text: Your Sweet Six Six Six on suoraviivainen ja korkeasointuinen kappale, joka etenee melko hitaalla tempolla. Kappaleelle ominnaista on harvahko poverisointujen käyttö ja enemmänkin kappaleessa pyritään puhtaisiin, mutta yksinkertaisiin sointukuvioihin. Sävelkulku on aluksi aika matala, kunnes se nousee 2 puolisävelaskelta.


title: Your Sweet Six Six Six

text: HIM julkaisi kappaleen ensimmäistä kertaa debyyttialbumilleen Greatest Lovesongs Vol. 666:lle, joka yhdistettiin jo nimensä perusteella saatananpalvontaan. Yhtyeelle ominaisten synkkien lyriikoiden vuoksi kappaletta syytettiin kristinuskoa alentavaksi. Ville Valo kumosi väitteet ja kertoi Soundi-lehdessä, ettei kappale liitynyt mitenkään saatanaan, vaan ihmisen petollisuuteen.


title: NHL-joukkueet Suomessa

text: Tämä artikkeli kertoo NHL-joukkueiden otteluista Suomessa. Vuonna 1981 New York Rangers oli vieraillut Suomessa. Tuolloin käydyssä ottelussa se hävisi Helsingin IFK:lle lukemin 4-1. Viikkoa myöhemmin Oulun Kärpät otti yhteen Washington Capitalsin kanssa Oulussa DN Cupin jälkimainingeissa. Seuraavaa NHL-joukkueen vierailua saatiin odottaa vuoteen 1994, kun Hjallis Harkimo järjesti Helsingissä neljän joukkueen turnauksen, johon osallistuivat Winnipeg Jets, Tappara, Jokerit ja HIFK. Vuodesta 2008 alkaen Suomessa on pelattu 12 peliä, joissa on ollut mukana NHL-joukkue. Viimeisimpänä Winnipeg Jetsin ja Florida Panthersin kohtaamiset Hartwall Arenalla.


title: NHL-joukkueet Suomessa

text: Syyskuussa 2001 Colorado Avalanchen oli tarkoitus pelata harjoitusottelu Helsingin Jokereita vastaan, mutta joukkue perui pelin syyskuun 11. päivän terrori-iskujen takia.